Bukedde Online - Okukebeza omwana wange kyannyamba okumanya bwennyimiridde\nOmukunzi wa FDC attiddwa mu ntiisa\nGavt. erondesezza akakiiko akapya mu Owino\nObukama bwa Tooro buyingidde mu by'okuziika looya Kasango\nAbaabulwako abaabwe olukalala lwa minisita lwongedde okubeeraliikiriza...\nOkukebeza omwana wange kyannyamba okumanya bwennyimiridde\nEngeri Siriimu gye yakwatamu abaana nga bajjanjaba kitaabwe\nAbakulembeze b'ebibuga basattira lwa kawuk...\nAdded 1st November 2018\nDecember 1, lwe lunaku olwaweebwayo okujjukira n’okwefumiitiriza ku siriimu mu nsi yonna. Mu kaweefube w’okulwanyisa okusaasaana kw’akawuka akaleeta siriimu, BUKEDDE agenda kukuwandiikira emboozi ez’enjawulo okumala omwezi mulamba ng’akulambikira byonna by’oteekwa okumanya ku siriimu.\nTugenda kukulaga n’olugendo lwa siriimu okuva lwe yazuulibwa okutuuka leero n’ebituukiddwaako nga bwe tukuba ne ttooci ku ssuubi ly’okuzuula eddagala erimugema n’okumuwonya. Omulamwa gw’omwaka guno gugamba nti, “Manya bw’oyimiridde”, era mu ngeri eno, mu mboozi yaffe esookedde ddala, tutunuulidde obukulu bw’okuzuula w’oyimiridde n’engeri abantu gye batambuzaamu obulamu bwabwe oluvannyuma lw’okumanya kye bali.\nNNEEKEBEZA LUVANNYUMA LWA KULWALALWALA Okufumbirwa ky’ekirooto kya buli mukyala. Hanifer Namubiru. Agamba nti, yafumbirwa muto kyokka nga bba yali mukulu ddala okumusingako.\nBba yali mutambuze, kyokka nga ku myaka gye yalina, yali tamanyiddeeko ddala kyakukola era buli mbeera eyamutomeranga yagitunuuliranga butunuulizi. “Twazaala abaana 4, wabula nga wayise akaseera, natandika okulwalwala wabula nga sitegeera kindiko era bwentyo, nafuna ekirowoozo eky’okwekebeza kuba olwo nali nkuzeemu. Bwe bankebera, nazuulibwa nga nnina akawuka ka siriimu era kyankanga kubanga nali nkimanyi nti baze alina abakazi bangi wabula eky’okubeera omulwadde nga sikirowoozangako.\nNaddayo eka ne mbuulira baze wabula yanziramu nti, akawuka yali yazaalibwa nako era nti si ye yali asoose.Nga mmaze okukkiriza embeera yange mu bulumi obungi, natandika okumira eddagala era nga mu kiseera kino embeera yange ensobozesa bulungi okwerabirira n’okulabirira abaana bange wadde nga nneetaaga okunsuula omukono mu bya bizinensi.\nOmwana wange yannyamba okwekebeza Irene Namukasa: Mu biseera byange nga nkyasoma, nalina abaagalwa abawerako nga sifaayo ku bya kwekuuma. Ku myaka 15, nafuna olubuto ne nzaala omwana wange wabula nga mu bbanga lino lyonna nga sigenda mu ddwaaliro kunywa ddagala anti ne mu kuzaala, nazaalira mu kalwaliro ku kyalo.\nOmwana yandwalirira ne mmutwala mu ddwaaliro, wabula nga bwe bamujjanjaba tatereera. Abasawo baasalawo akeberebwe obulwadde oba alina akawuka ka siriimu era n’azuulibwa ng’akalina.\nKino nange kyampaliriza okwekebeza era nange ne nsangibwa nga nkalina. Kino nno kyannyigiriza era kyannumira ddala nga ndaba nnettidde omwana. Nalowooza ku bwe naabeeranga mu bannange nga nnina akawuka era nsalawo mbuulireko kitange, wabula ono olwakimanya, ate yatandika kumpita mannya gonna nga bw’asanze nga n’okutuusa kati, akyogera lwatu nti, oyo yafa dda.\nEmbeera eno yannyigiriza era kino ne kimpa amaanyi okumira eddagala nga mmaze okukkiriza nti kye kyokka ekinannyamba. Mu kiseera kino naddamu ne nfumbirwa era ne nzaala abaana 3 wabula bonna balamu olw’ensonga nti nafuna okubudaabudibwa okuva mu basawo mu kiseera nga ndi lubuto.\nNNeekebeza NTUUSE OKUZAALA Harriet Luzinda annyonnyola nti: “Nakizuula mu 2000 nga bwe nalina akawuka ka siriimu. Nali mukyala waakubiri wabula ekiseera kyonna kye namala ne baze, saasobola kumanya nti yalina akawuka ka siriimu olw’ensonga nti amakerenda ge yagamiriranga wa mukyala mukulu.\nNe mu kufa kwa baze, nalowooza nti yali afudde musujja era okumanya nti yalina akawuka namala kugenda kuzaala. Osanga nandikitegeereddewo wabula buli lwe nagendanga okunywa eddagala nga sikkiriza kwekebeza nga ndowooza nti sirina buzibu kuba nazaala abaana abaasooka nga balamu. Nga mmaze okuzuula bwe nali nyimiridde kyampisa bubi wabula oluvannyuma lw’okukkiriza embeera yange, nakkiriza okumira eddagala era kati ndi mu mbeera nnungi n’omwana wange,” Luzinda bw’amaliriza.\nKISEERA KI EKITUUFU W’OLINA OKWEKE BEREZA Abantu abasinga okugenda okwekebeza akawuka ka siriimu balinda kumala kutabuka na kugwa ku ndiri. Kino Jolly Namutebi, abudaabuda abalina akawuka ka siriimu ku ddwaaliro lya Kiswa Health Centre III, Bugoloobi agamba nti buli muntu kimukakatako okumanya obulamu bwe we buyimiridde buli lw’abeera afunye obudde.\nOno agamba nti, abantu abasinga kino bakikola siriimu atandise okulaga obubonero gamba ng’okubakuba kisipi wabula nga mu nkola entuufu, akawuka kano omuntu teyandikalinze kukula kutuuka awo. Agattako nti, ssinga omuntu abeera yeekebezza, kikulu addemu yeekebeze okumala emirundi emirala 2 buli luvannyuma lw’emyezi 3.\nAte era kisaanye abaagalana okwekebeza bombi emirundi gino gyonna. Obuvunaanyizibwa bw’akozesa alina akawuka ka siriimu Bw’obeera onoosaba emirimu egimu wano mu ggwanga gamba ng’amagye, wooteeri ennene ne kkampuni ezikola ku byokulya n’okunywa ezimu, okwekebeza akawuka ka siriimu n’okumanyisa bakama bo ku mbeera yo kye kimu kw’ebyo bye bakulembeza.\nWadde nga kino abantu bangi bakibuusa amaaso, Molly Busingye Senior Nursing Officer ku ddwaaliro lya Kiswa Health Centre III agamba nti kikulu okusobozesa abakozi abalina akawuka, okufuna obudde obugenda okujjanjabwa awatali kulemesebwa olw’okuba nti ababakozesa tebamanyi kituufu kiriwo.\nAnnyonnyola nti, kuno kwe kusoomoozebwa kwe basinga okufuna nga bajjanjaba abantu abalina akawuka naddala abakozi era bangi n’ennaku z’okukima eddagala zibayitako olw’okulemesebwa. Bw’atyo, Busingye agamba nti kyandibadde kya mugaso abakozesa okumanya abakozi baabwe we bayimiridde wabula nga kino balina kukikola na kigendererwa kya kubongera maanyi na kubazzaamu ssuubi so si kubaboola oba kubagobaganya.\nHealth Centre III\nEngeri gye baagobye aba NRM abawakanya eky'emyaka\nOgwa Cranes ne Congo gutandika essaawa yonna okuva kati\n'Mukomye okutegeka ebikonde by'abaana'\nOlutalo mu kuziika Namasole, ab'e Mmengo babagobezza ebbaluwa ya Katikkiro\nOkufa kwa Kirunda kusattiza Bannayuganda\nOmukunzi wa FDC attiddwa mu...\nAKULIRA okukunga abantu mu kibiina kya FDC mu disitulikiti y'e Lyantonde bamusse ne kireka ebibuuzo ku bigendererwa...\nGavt. erondesezza akakiiko ...\nGAVUMENTI erondesezza akakiiko ak'ekiseera ka bantu bataano mu St. Balikuddembe kagiyambeko okuddukanya akatale...\nObukama bwa Tooro buyingidd...\nOLUVANNYUMA lwa ffamire okulemererwa okutuuka ku kukkaanya ku by'okuziika munnamateeka Bob Kasango eyafiira mu...\nAbaabulwako abaabwe olukala...\nABANTU abaabulwako abaabwe tebamatidde n'olukalala minisita w'ensonga z'omunda mu ggwanga Gen. Jeje Odong lwe yayajulidde...\nAbakyala balaze ebirungi by...\nABAKYALA abali mu bifo by'obukulembeze mu by'obusuubuzi balaze okusomoozebwa abakazi kwe bayiseemu olwa corona...\nGavt. erondesezza akakiiko akapya mu ...\nBalemesezza abajaasi okwogerera mu ku...


Taata yatandika embooziye ekwata kumwezi gwaramadhani era muddobooziye ejjereere nga akanka na, nga ate mumaasoge mukunkumuka amaziga, ate nga mumwoyogwe mulimu okusinda nga kujula kugwabisa. Erinnya lya Ramadhani lisembera waali namakulu gonna agawoomerera amalungi agasaanira okuwulira nga mulimu okusonyiwa nemikisa nokusaasira nokusonyi Wa nokusiima.\nKulwokubeera nti ayagala okunyweeza okumatira kwe kuli, eraanyweeze okumanyakwe, yanzijulula nantwala eri ekifo ekirabibwamu nga kijjuvu kya kawoowo kobugulumivu nessanyu lyokwagala... mukifo omubaka (SAW) weyayimirira nga ye sitenseni ya’bantu benjuuye nemikwano gye nga ababuulira nagamba:\n“Abange mmwe abantu mazima gwolekedde omwezi gwa- ALL-AH- nemikisa Nokisaasira nokusonyiwa ku mmwe, guno omwezi gwegusinga obulungi emyezi gyonna ewa ALLAH, ennaku zaamu zisinga ennaku zonna, ebiro obudde mugwo businga obudde bwonna, essaawa zagwo zisinga saawa zonna, gwemwezi gwemwayitibwa mugwo nga muli mubagabirwa ba-ALL AH< okussa kwammwe mugwo kubeera tasbiihi, okwebaka kwammwe mugwo ebeere lbaada, emirimu gyammwe mugwo gikkirizibwa, okusaba kwammwe mugwo kwanukulwa, musabe ALL AH omulezi wammwe nenniya ezamazima, nemitima emitukuvu abasobozese mukusiiba kwammwe nokusoma Qur,an mazima omwononefu yeyammibwa okusaba okusonyiyibwa mumwezi guno ogwekitiibwa.\nAbange mmwe abantu mazima emiryango gyajjana mumweezi guno miggule, musabe omulezi wammwe obu tabaggalira bweru, ate emiryango gyomuliro miggale musabe omulezi wammwe aleme kujiggulawo kummwe, ate sheitaani nsibe, musabe omulezi wammwe ale me kujibasindikirako”.\nOluvannyuma yanjolekeza kusaidi endala mukhu tuba zannabbi owekitiibwa (S.A.W.), nga alabikanga ayagala okulaza kwekyo ekinsaanira okukikola mumwezi guno ogwemikisa, bweyamala nansomera ekigambo kyomubaka wa-ALL AH- (S.A.W.):\n“Abange mmwe abantu omuntu mummwe bwaasiibulula omusiibi omukkiriza mumwezi guno, munsonga eyo aba alinamu empeera eyokuta omuddu eri ALL AH nokuso nyiyibwa ebyo ebyayita mubyononobye, kyagambibwa owange omubaka wa- ALL AH – sibuli nti o’mu muffe asobola okukola bwatyo, omubaka (S.A.W.) yagamba: mutye omuliro newankubadde nakatundu kantende omutye –ALL AH- newankubadde nalwendo lwamazzi, kubanga mazima-ALL AH- agaba mubintu ebyo empeera eri oyo aba akoze ako akatono bwaba tasobodde kukingi kusingawo...\nAbange mmwe abantu omuntu olongoosa mummwe muguno omwezi empisaze aba-alina olukusa olumu kkiriza okuyita ku- sraatwa olunaku ebigere lwebige nda akuseerera, ate omuntu akendeeza muguno omwezi ebyo omukonogwe byegwafuna ogwaddyo ne ALL AH agenda kukendeeza kukubalibwakwe. Omuntu bweyekomako kubibiibye mumwezi guno ALL AH agenda kukendeeza kubusungubwe olunaku lwagenda okumusisinkana, omuntu asomeramu Qru’an abeera nempee ra eyomuntu amazeeko Qru’an mumyeezi emirala, omuntu agulumiza mugwo mulekwa ALL AH agenda kumugulumiza olunaku lwagenda okumusisinkana, omuntu bwayingira mugwo olulyolwe ALL AH agenda kumuyunga nokusaasirakwe olunaku lwagenda okumusisinkana, omu ntu bwakulawo’luyolwe mumweziguno ALL AH agenda kukutulawo okusasirakwe olunaku lwagenda okumu sisinkana”.\nBweyamala okukomekkereza embozi e’yo ekwata ku- kutuba yannabbi (S.A.W.) okutuusa lweyakangula kuddoboozi era nakalabula abamu kwaabo abasiibi abalowooza nti okusiiba kweziyiza kulya nakunywa byokka, nga akakasa okukalabulakwe ne hadiith ya lmam ALI (A) yagamba –muyo: “Bameka abasiiba nayenga mukusiiba kwabwe tebafunamu okujjako ennyonta, ate bameka abayimirira okusaala nayenga mukuyimirira kwabwe tebafunamu okujjako obukoowu.”\nBweyamala nayongerako ne-hadiith endala eya- lmam swadiq (A) yagamba muyo: “Singa obukeesa nga osiibye kirungi namatuugo gasiibe na’maasogo nenviirizo ne ddibalyo nebiyungobyo byonna.”\nBweyamala nagamba (A): “mazima okusiiba tekuli mummere nakunywa byokka, bwemuba musiibye mugezee ko okukuuma ennimi zammweobutalimba, era mukkakka nye kumaaso gammwe okuva kwebyo ALL AH byeya ziyiza, temuyombagana, temukoleragana nsaalwa, temu geyangana era temuvumagana, temulyazamanyanga... mwewale ebigambo byakalebule, no’kulimba, nokuyomba, nendowooza embi, nokugeya, olugambo, mubeere ekyoku labirako eri abalala, nga mulindirira ennaku zammwe mulindirira ALL AH kyeyabalagaanyisa, nga mwesibira entanda eyokusisinkana ALL AH, mulina okubeera abe kisa no’bukwaata mpola, okugonda nokwewombeeka, era abaddu abatya mukama waabwe abakkakkamu batiiraddala nga basuubira”\nNagamba kitange nga nfunye okutya no’buyitirivu bwokugonda nga butiisa: bwekiba bwekityo kiba kinkakatako okusiiba omwezi gwa Ramadhani mu guno omwaka, naye mmamya ntya nti omwezi gwa Ramdhani gutondise nange ntandike okusiiba?\nEkyo okitegeera nakunyweera kwakulaba mwezi gwa Ramadhani munsiiyo oba munsi eri okumpi neyiyo eyo gyemwegatta nayo mubiseera ekitegeeza nti omwezi bwegulabika munsi eyo newammwe gulina okulabika singa tewabawo kiziyiza nga ebire oba enkuba oba olusozi nebibifaananako.\nOluvannyuma kitange yannyumiza ekyafa’yo kyazuuka wo nomubaka wa-ALL AH- (S.A.W.), mazima yawulira Nabbi (S.A.W.): omukazi nga avuma omuwala nga naye asiinbye, omubaka wa- ALL AH (S.A.W.) namuyitira emmere namugamba:\n“Lya emmere” omukazi nagamba: mazima nze nsiibye owangeggwe omubaka Wa – ALL AH. Omubaka wa-ALL AH nagamba “obera otya nga osiibye atenga ovumye muwalaawo mazima okusiiba tekuli mummere nakunywa wabula ALL AH ekyo yakifuula Jjiji kubisigaddeyo mubyobuwemu mubikolwa nemubigambo, kiki ekyayitiriza okulumwa enjala ate okusiiba nekukendeera.”\n◘ Okulabika kwomwezi kukakata naki?\nkukakata nabino ebijja:\nOkulabaemmasuka yomwezi gwekennyini.\nOkujulira abajjulizi babiri nga benkanya nti bagula bye awamu Na’butamanyaabwo mukubusizibwa kwabwe era nga tewali agaana kujilira kwabwe.\nWalina okuyitawo ennaku makumi asatu (30) kumwe zi gwa SHABANI nomanya nti omwezi gwashabani guweddeko nokakasa era notandika nomwezi gwa ramadhani mulunaku.\nOkusansaana mubantu nti omwezi gwa Ramadhani gulabise nokakasa oba nofuna obutebenkevu mu kulabika kwagwo.\n◘ Singa mbasitegedde muntandikwa yekiseera abaffe okulabiika kwomwezi kukakase nsiibe oba tekukakase? Abaffe nsiiba nga ate simanyi nti olu naku lwenkya lwelusembayo mu-sha, bani oba lwelutandika mu-Ramadhani?\nLusiibe nga osiiba nti lunaku musha,bani, bwekikakata oluvannyuma Mubiseera byemisana nti lunaku mu-Ramadhani okyusa Niya okuva musha,bani nodda mu-Ramadhani nerukubalibwako muramadhani tewali-tabu. Okkirizibwa obutasiiba lunaku lwobuusabuusamu.\n◘ Mmanya ntya okuggwako kwomwezi gwa Ramadhani era omwezi gwa showwali gutandise nsiibulukuke?\nEkkubo elyasoose lyennyini lyewategedde nalyo entandilkwa yomwezi gwa Ramadhani, era nolaba emmasuka ya showwali gwe kennyini oba...oba...\n◘ Yye...yye. Singa kikakata gyendi nti omwezi gwa-Ramadhani gulabase?\n- Kikakata kuggwe okusiiba nabuli kumusiraamu yenna omukulu, ategeera, nga talina buzibu mukusiiba, nga waali siimutambuze, era nga amagezige simabikke gaako ate kusaidi yabakyaala kikakata kumukyala okusiiba nga mutukuvu talina haizi yadde Nifasi, owa haizi (M.P) ne nifasi tasiiba, ate aliwa ennaku ezamuyitako mu kusiiba omwezi gwa Ramadhani oluvannyuma nga awo nye.\n◘ Singa omuntu agaana okusiiba kulwokwetiisa yekennyi ni?\nOmuntu atya kennyini okufuna obulwadde tasiiba obanga buyinza okuyitirira, oba okulwaawookuwona oba okweyongerako obulumi ebyobyonna okusinziira kuki gero ekisusse ekitasoboka kuguminkirizibwa.\n◘ Ate omutambuze?\nSinga atambula nga enjuba emaze okukyuka asigala nga asiibye, ate bwatambula nga fajiri tennaba awo asiibulukuka.\n◘ Singa atambula oluvannyuma lwa alfajiri?\nBwatambula Ngafajiri eyise okusiiba kwe tekuba kutuufu sinsonga oba anuwiridde okutambula nga kiro oba tanuyiridde ate alina okuliwa.\n◘ Bwemba njagadde okusiiba nsiiba ntya?\nOmalirira okusiiba muntandilkwa ya alfajiri okutuusa enjuba lwegwa nga kwesembeza eri ALL AH omugulu mivu.\n◘ Okusiiba tekitegeza kweziyiza kulya?\n◘ Singa Nnuwirira okusiiba biki byeneziyiza kubyo?\nweziyiza ebintu bingi nga biyitibwa ebisiibulukusa era byebino biri mwenda:\n1-2- okulya no-okunywa nga ogederedde mubungi oba mubutono.\n◘ Singa mba sigenderedde nayenga nerabidde nti mazima Nze nsiibye nendya era nennywa?\nEbbanga lyomala nga togenderedde okusiibakwo kubeera kutuufu.\n◘ Abaffe kikkirizibwa okunaaba akamwa kange nama zzi bwemmala nempandula amazzi ebweru?\nYye okkirizibwa okukola bwotyo naye singa oba oyagala kwennyogoza amazzi negagenda muddokoo li awo okakasibwako okuliwa ate singa werabira nomira amazzi awo toliwa.\n◘ Abaffe nzikirizibwa okubbika oba okunnyika omutwe gwange mumazzi nayenga Nekuuma amazzi obuta genda muddokooli lyange?\nYye, okkirizibwa okukola ekyo newankubadde nga kyetamibwa olwetamibwa oluyitirivu.\n3- Okugenderera okulimbisa ALL AH no-omubakawe (S.A.W.) oba ba-imam abakuumibwa (A).\nAte omusajja nomukazi nga buli omu asiibye?\nBakkirizibwa okwegatta mubudde bwa Ramadhani bwokka naye emisana kigaanibwa (HARAM).\nOkwejjamu amani nemikonogyo oba mungeri eyekya ma yonna eba – ebaddewo.\nOkugenderera okusigala kujanaba okutuusa fajiri lwevaayo, singa omuntu afuna Janaba mungeri yonna naye nga kiro, kimukakatako okunaaba nga fajiri tennaba kuvaayo, asobole okubeera mutukuvu alfajiri weviirayo abeerenga asiiba.\n◘ Singa mfuna Janaba ekiro nessisobola kunaaba ku lwobulwadde katugambe?\nOtayammama nga fajiri tennaba kuvaayo.\n◘ Ate omukya’la?\nOmukazi bwatukula okuva mu haizi oba Nifasi ekiro kimukakatako okunaaba fajiri egende oku vaayo nga mutukuvu era asiibe.\n◘ Singa neroterera nenvaamu oluzzi olukulukuta nga amani ebiseera byemisana ate nga nsiibye kyokka bwenzukuse okuva mutulo nesanze nga Nnina Janaba?\nOkweroterera kwomusiibi tekwonoona kusiibakwe Singa adda engulu musaawa yonna mumasaawa gemisana neyesanga nga afunye Janaba ekyo tekikosa butuufu bwakusiibakwe newankubadde nga tanaabye Janabaye.\nOkugenderera okuyingiza enffuufu oba omukka nga bikwafu byombi muddokooli.\n◘ Singa omusiibi aba tagenderedde kusesema wabu la nafulumya ebiri mubyendabye awatali kugende rera?\nEkyo tekikosa kusiibakwe.\nOkugenderera okweyingizaamu oba okwejjanjabisa amazzi mumpiso oba ebintu byonna ebikulukuta nga amazzi.\n◘ Singa omusiibi agenderera okwebagala elimu kubisiibuwkusa ebyogeddwako okusooka?\nAkakasibwako okusiiba okusinziira kukuteefuula kuno okujja:\nA= Bwasigala nejanaba mubugenderevu okutuusa fajiri lwevaayo asiiba emisana “kirungi okusiibakwe anuyiri re okwesembeza ekitegeeza amalirire okukola ekiragiro ekyolekezeddwa gyali awatali kutongoza nakwawulawo nti nsiiba kulwekiragiro kyokusiiba Ramadhani oba kweyigiriza mpisa.\nB- Singa alimbisa ALL AH oba omubakawe oba okufeesa feesa munnyindo omukka oba enfuufu nga mpitirivu asiiba ekisigaddeyo mulunakulwe nga asubira okube ranti okusiiba kwetagisa musharia.\nc- Singa asiibulukuka nekimu kubisiibulukusa ebira la asiiba kulwokusuubira nti kyetagisa musharia. Ate Kikakata kuye okwongera kwebyo okuliwa olunakulwe lweyayonona nokusiibulukuka ate alina okuwa omutango oba gwakuta muddu oba kuliisa bamasiikiini nkaaga (60) oba okussiba emyezi ebiri egiddiringana kubuli lunaku lwasiibulukuka sinso nga oba kiri halaali nga amazzi oba kiri haraamu nga okunywa omwenge oba okwejjamu amani nemiko no.\n◘ Okuliisa bamasiikiini (60) kujjula kutya?\nOyinza okubaliisa direct olwonno kyetagisa okubakkusa amakulu nti okubaliisa emmere entegekere ddala nga eri mukigero ekibakkusa ate oyinza okubaweereza gyebali olwo nekikakata okubaweereza bisatu byakuna (KG) mukugeragera nya ntende oba ngaano oba omubere oba mukyeere mwebyo ebiyitibwa emmere buli lunaku ate to kkirizibwa kuwaayo maali wabula olina kuwaayo mmere nekigifaanana Sosikirala, oba okusigira omuntu ajikugulire bwamala agitereke yekennyini.\n◘ Singa nsiibulukuka olunaku mu-Ramadhani naye nga kulwa kisonyiwisa nga obulwadde obuziyiza okusiiba oba olugendo?\nKikukakatako okuliwa mukiseera ekyo olina okulo nda olunaku munnaku zaasunazo ezitali IDI zombi lwe watambula.\n◘ Singa obulwadde bugenda mumaaso buli obwangaana okusiiba mu-Ramadhani eri okutuusa ku-Ramadhani eddako?\n-Okuliwa kuba kukuvuddeko, no’kakasibwako omu tango, nagwo nga olina okusaddaaka buli-lunaku bisatu byakuna ¾ KG mummere.\nNayenga sinnaba kusiibula ssomo lyakusiiba taata yagamba njagala okulaza kubino ebijja:-\nTekisaana kusiiba Nnaku zaa- IDI zombi “fitiri ne ADHUHA” mukuliwa nemubirala.\nKikakafu kumwana omukulu okuliwa okusiiba kuli okwasuba omuzaddewe kulwekisonyiyisa mwebyo ebi kakata okubiriwa natabiriwa awamu nokusobolakwe singa omwana omukulu tabeera mugayaavu mukiseera taatawe weyafiira oba okuziyizibwa mukumusikira.\nWaayogerwa nti waliwo olukusa olukkiriza okusiibu lukuka mumwezi gwa Ramadhani eri abantu babale bubazi tebakakasiibwako kusiiba Ramadhani mubo:-\nOmwami no- omukyaala nga bakadde bombi singa okusiiba kubeeramu obuzibu kubo obanga kubaleetera okukaluubizibwa, awo kibakakatako okuwa omutango buli- lunaku lwebasiibulukuka, ekigero kyomutango bisatu byakuna ebyemmere (KG) mungaano eranga yesingi obulunga naye tebakakasibwako kuliwa kusiiba,\nB- Owo’lubuto nga alikumpi okuzaala eranga akosebwa singa asiiba oba okukosa olubutolwe, era akakasi bwako okuliwa oluvannyuma lwokuzaala.\nC- omuntu ayonsa nga alina amata matono nga akose bwa nokusiiba oba omwanawe atenga okuyonsa kweya wulidde yyeyekka naye bwekitaba bwekityo takkirizi bwa kusiibulukuka, bwakkirizibwa kimukakatako oku liwa oluvannyuma- ngabwekikakata kubombi ayonsa no’wolubuto okuwa omutanga buli lunaku lweba siibulukuka ¾ KG mukugerageranya.\nNga bwekiri nti esswala mulimu wa’jibu ne’mustahabu no’kusiiba kulimu wajibu ne mustahabbu wabula kiri mumusitahabbu enkakafu, mazima kyayogewa mu-Riwa’ya\nHadiith –“mazima okusiiba ngabo okuva mumuliro” ate “mazima zaka ya-mibiri” era “omuddu kwagenda okuyingirira ejjana” era “mazima okwebaka kwomusiibi lbaada ate okussa kwassa nokusirikakwe tasibiihi, nemirimugye gikkirizibwa no’kusabakwe kwanukulwa” era “omusiini alina okusanyusibwa kwamirundi ebiri okusanyuka nga asaalano’kusanyuka nga asisinkana ALL AH omugulumivu”. HADIITH-enjogera-zakutira kukusiiba okuli musitahabbu.\nOkusiiba ennaku ssaata bulimwezi, nekisinga kusiiba lwakuna olusooka mumwezi nolwokuna olusembayo mumwezi, nolwokusatu olusooka mukkumi ezookubiri mumwezi.\nOkusiiba olunaku lwamazaalibwa gannabi owekitiibwa nolunaku lwokutumibwakwe.\nOkusiiba olunaku lwa Gadiiri.\nOkusiiba olunaku olwa (25) mu-zil-ka-ada\nOkusiiba olunaku lwa (24) mu-zil-Hijja\nOkusiiba omwezi gwa Rajabu gwonna oba ekitundu mu gwo\nOkusiiba omwezi gwa SHA-BAN gwonna oba kitundu mugwo.\n5- Kunkomerero taata yambuulira Riwa’ya eno nga eva ku ABI-ABDILLAH ASSADIQ (A): “mazima mubujjuvu bwokusiiba kutoola zaka” ekitegeeza zakatil fitiri.\nBweyamala nayongera na’gamba kikakata kubulimukulu alina amagezi alina ekyokulya mumwaka okutoola zakaati al-fitiri kuye kennyini no’yo gwalinako obuyinza, nga alikumpi oba oliwala, mukulu oba muto, newankubadde omugenyiwe bwaba amukyalidde nga obudde tebunnaba kuziba obwa IDI- fitiri oba oluvannyuma lwokuyingira kwobudde (okuziba kwabwo) neyegatta kubantube nabalibwa mwabo balinako obuyinza.\nEkigero kya zakaatil fitiri buli kumuntu (3KGs) mungaano nomubere oba entende oba enzabibu nebirala ebibeera ekyokulya bulijjo oba ekyenkana nakyo mu ssente nga abiwaayo oba abyawulako ekiro kya IDI oba emisana nga swala ya IDI tennaba eri oyo agisa ala no’kutuusa okukyuka kwenjuba eri oyo aba tugisadde\nNga agiwa baavu nebaamasiikiini mwabo abasaanira zaka ya-maali “ tunula mussomo lya zaka”\nManya nti mazima zaaka atali hashimi tesaanira muntu ayitibwa hashimi singa agiwaddeyo si-muhashimi\nAte zaka yafitiri teweebwa eri- oyo akakata kumuntu agitodde okumulabirira nga taata oba maama oba omukya la oba omwana.


Bukedde Online - Ebigezo bya PLE bifulumye\nEbigezo bya PLE bifulumye\nKampala, Wakiso ne Mukono ze zisinze\nNze nabagatta sirina kye nkyogerako - Nkoy...\nEBYAVA mu bigezo bya PLE bifulumye ng’abayizi 49,245 baayitidde waggulu mu guleedi esooka ate bannaabwe 7,000 be baagudde.\nBya Ahmed Mukiibi ne Angel Lubowa\nAbayizi 535,933 be baatuula ebigezo bya PLE mu November 2011 nga batuulira mu masomero 11,139 okwetoolola Uganda yonna. Kuliko abayizi 446,928 ab’amasomero ga UPE ate abasigadde 86,005 ba masomero ag’obwannannyini\nMinisita w’Ebyenjigiriza Jesca Alupo Epel yafulumizza ebyava mu bigezo ku mukolo ogwabadde ku kitebe kya Minisitule mu Kampala nga gwetabiddwako baminisita Kamanda Bataringaya ow’amasomero ga Pulayimale ne Dr. JC Muyingo ow’amatendekero agaawaggulu.\nOmuwandiisi wa UNEB , Mw. Matthew Bukenya bwe yabadde ayanjulira Minista Alupo ebyava mu bigezo yategeezezza nti ku luno abayizi ba P.7 abaayitidde mu guleedi esooka baabadde bangi okusinga emyaka egiyise.\nWabula yategeezezza nti okutwaliza awamu, ku luno abayizi abaatudde mu PLE tebaakoze bulungi kwenkana abatuula PLE mu 2010.\nBukenya yagambye nti abayizi 444,815 be baayise ebigezo bino, bw’ogeraageranya n’abayizi 431,706 abaayita mu 2010 n’abayizi 418,479 abaayita mu 2009.\nYagasseeko nti ku bayizi 444,815 abaayise ebigezo by’omulundi guno, abayizi 49,245 baayitidde mu guleedi esooka, 216,652 baayitidde mu guleedi eyokubiri, 265,897 baayitidde mu guleedi eyokusatu ate 74,988 baayitidde mu guleedi eyookuna.\nWadde abayizi 444,815 batwalibwa okuba nga baayise PLE, Bukenya yakisimbyeko amannyo nti abayizi 363,427 bokka be balina omukisa okulondebwamu gavumenti benaaweerera ku bwereere mu Siniya esooka mu nkola ya USE ne mu matendekero ag’ebyemikono mu nkola ya UPPT kubanga baafunye obubonero obutasukka 28 gavumenti bw’esalirako.\nBukenya yategeezezza nti ku luno abayizi baasinze kukola bulungi mu ssomo lya Ssayansi ne baddako olungereza, okubala ate SST n’abayisaamu bubi kyokka n’annyonnyola nti abagolozi b’ebigezo baakoze lipoota nga balaga nti abayizi beeyongedde okutegeera ebintu okusinga bannaabwe ab’emyaka egyayita.\nWabula yagambye nti abayizi ab’omu masomero ag’omu bibuga bakyakubya kaga bannaabwe ab’omu byalo nga kino kyeyolekera ku guleedi mwe baayitidde.\nWaliwo obuzibu, Bukenya bwe yaloopedde Minisita Alupo nti bwetaaga okunogera eddagala nga buno bw’abayizi abeewandiisa okutuula ebigezo kyokka ne batalabikako nga bitandise ate abamu ne bakolako empapula ezimu.\nBukenya yagambye nti ku luno abayizi 535,933 be baawandiisa kyokka abayizi 515,916 bokka be baatudde, ekitegeeza nti abayizi 19,917 tebalabiseeko.\nYasiimye gavumenti n’ebitongole ebikuuma ddembe olw’okusobozesa UNEB okutegeka ebigezo ne bitabbibwa n’asiima abakulira abasomera, abasomesa, ba mbega n’abagolozi b’ebigezo.\nBukenya yalagidde abakulira ebyenjigiriza ku buli disitulikiti okunoonya ebyava mu bigezo ku kitebe kya UNEB e Ntinda okuva n’olwaleero ku ssaawa ssatu ez’enkya.\nEyewambye n'asaba bakadde be emitwalo 50 akiguddeko\nAba Flying Squad bakutte omulala ku by'okubba bodaboda


Bukedde Online - Omwana afunye amabwa mu kamwa muggye ku mabeere?\nOmwana afunye amabwa mu kamwa muggye ku mabeere?\nEnkozesa ya sipeeyattaya entuufu yiino\nAdded 16th September 2009\nÂ Amabwa gano gayinza okuba nga gava ku bukyafu bwâ€™amabeere gange oba buva ku kya kubeera na kawuka. Muggye ku mabeere, oba muleke ayonke? Nsobeddwa!\nEkizibu omwana wo kyâ€™alina kinene naddala nti ayonka buyonsi ate kati yafunye amabwa. Amabwa gano gabeera galuma nnyo\nEkizibu omwana wo kyâ€™alina kinene naddala nti ayonka buyonsi ate kati yafunye amabwa. Amabwa gano gabeera galuma nnyo ekimulemesa okuyonka obulungiÂ wabula asobola okuweebwa eddagala nâ€™atereera nâ€™ayonka bulungi.\nYongera okumuyonsa tomuggya ku mabeere kubanga ga mugaso nnyo eri obulamu bwe ate naddala nti omubiri gwe munafu era gwetaaga okufuna obukuumi obwâ€™enjawulo obusangibwa mu mabeere okusobola okulwanyisa akawuka.\nAmabwa gâ€™omu kamwa gayinza okuleetebwa akawuka ka Vayiraasi akayitibwa â€˜ Herpes Virusâ€™, kano bwe kakukwata kavaako olububi lwâ€™omu kamwa okuyubuka ne wasigalawo amabwa agaluma ennyo naddala ngâ€™omwana ayonka.\nEkirala kisoboka okuba ngâ€™alina kookolo ayitibwa Kaposiâ€™s Sarcoma, ngâ€™ono aleeta obuzimbu ku lulimi ne mu kamwa ne langi eya kakobe, era nabyo biruma nnyo.\nNâ€™akawuka kalina engeri gye kakola ku muntu akalina ne kimuleetera alusa mu kamwa nga nazo ziruma nnyo.\nNâ€™olwekyo obujjanjabi businziira ku kivuddeko amabwa gano, kyokka nga waliwo eddagala eriweweeza ku bulumi nga Panadol. Obuyonjo bwâ€™akamwa olina okubukuuma ennyo okutangira amabwa gano okusajjuka.\nOsobola okutabula omunnyo ogwâ€™ekisu mu mazzi agâ€™ekibuguumirize nâ€™omuyisa mu kamwa nâ€™akappamba akatukula. Teweerabira kumutwala wa musawo amuwe eddagala asobole okuwona.\nÂ Okufuna olubuto kunangâ€™onza?Â\nÂ NDI lubuto era nnina akawuka ka siriimu, wabula nnina okutya kubanga mpulira bagamba nti abalina siliimu babeera mu kabi kanene nnyo nâ€™abaana abali munda? Nkole ntya ndi mweraliikirivu.\nOlubuto teruteeka mukyala alulina mu mbeera mbi, wabula akawuka ka siriimu kasobola okulinnyisa obuzibu obutonotono obubeera bufuniddwa omukyala ku bulamu nga kino kisobola nâ€™okukosa omwana ali munda.\nAbakyala abalina akawuka ka siriimu bafuna nnyo obuzibu bwâ€™okuggwamu omusaayiÂ nâ€™okulumbibwa endwadde nga bamaze okuzaalaÂ oba okulongoosebwa. Nga kino kisinziira ku nsonga nnyingi omuli; embeera yâ€™obulamu bwâ€™omukyalaÂ ngâ€™ali lubuto ne wâ€™azaalira.\nEndyaÂ nâ€™obujjanjabi bwâ€™afuna ngâ€™ali lubuto ne wazaalira.\nEra obuzibu buno bwanguya akawukaka siriimu okutuuka ku mutendera gwa siriimu mu mubiri gwâ€™omukyala.\nEkirala abakyala abalina akawuka ka siriimu batera okufuna obuzibu bwâ€™okuzaala abaana nga tebannatuusa, abafiiridde munda, nâ€™abatono (abawewuka) ennyo.\nÂ Weereza ekibuuzo kyo ku p.O.box 4211Kampala oba ku email: jweeraga@newvision.co.ug\nOyinza okukuba essimu nnamba 0414-337194 ne 0752-598188\nAnaagata abafuzi b\nBaze avaamu omusaayi\nKikyamu ki kye tulina?\nAba KACITA balabudde okutundira ku nguudo


Bukedde Online - Boofiisa basimbiddwa mu kkooti lwa kusomola byama bya Gav't\nKkooti egobye okusaba kw'abaana ba Muteesa ku ttaka ly'e Mutungo\nBasse owa S3 ne balagirira abooluganda awa...\nBOOFIISA ba poliisi basimbiddwa mu kkooti y’amagye ne bavunaanibwa okusomola ebyama bya Gavumenti ne babigabira bambega mu ggwanga lya Rwanda.\nPte Asiimwe (ku kkono), Pte Mugabi, 2Lt Kasmula ne 2Lt Ankunda mu kaguli ka kkooti gye baavunaaniddwa n’abaserikale ba poliisi e Makindye.\nAbaserikale kuliko omukwanaganya wa poliisi n'omuntu wabulijjo ku poliisi ya Kira Road, ASP Benon Akandwanaho ne ASP Frank Sabiiti 34, owa poliisi erwanyisa obutujju ku poliisi e Mutukula, era emisango bagyegaanyi.\nBoofiisa bano bavunaaniddwa wamu n'abajaasi ba UPDF bataano nga kuliko; 2Lt Alex Kasamula 31, omujaasi wa Military Poliisi e Makindye, 2Lt. Phillip Ankunda 30 ng'avuga nnyonyi mu ggye erikuuma Pulezidenti erya SFC ku kitebe e Ntebe, Pte Ndwaine Nathan 27, Pte Asiimwe Moses 25 ne Pte Godfrey Mugabi.\nBasimbiddwa mu kkooti y'amagye e Makindye mu maaso ga Lt Gen Andrew Gutti ne basomerwa emisango kyokka bonna ne bategeeza kkooti nti ebibavunaanibwa bikyamu.\nOludda oluwaabi lugamba nti wakati wa February ne March 2020 mu bitundu bya Kampala eby'enjawulo n'ekigendererwa ekyokuteeka ebyokwerinda by'eggwanga mu matigga, baagabana era ne bawaayo ebyama bya Gavumenti ebyokwerinda eri bambega mu b'e Rwanda.\nSsentebe wa kkooti, Lt Gen Gutti yalagidde batwalibwe mu kkomera lya miritale poliisi okutuusa nga August 31 lwe banaakomezebwawo.


Bukedde Online - Ebya Ebya Kusasira n’aba NRM bituuse mu Kabineeti\nDdereeva wa ambyulensi eyasse omuntu akwatiddwa...\nOBUTAKKAANYA bw’abakulembeze ba NRM mu Kampala n’omuyimbi Catherine Kusasira eyaakalondebwa ku buwabuzi bwa Pulezidenti bugenda kuteesebwako mu lukiiko lwa baminisita basale amagezi ku ngeri y’okubugonjoolamu.\nMinisita omubeezi ow’ebyamazzi, Ronald Kibuule bwe yabadde asisinkanye abakulembeze ba NRM mu Kampala ku Lwokuna, yagambye nti ensonga za Kusasira n’abakulembeze ba NRM mu Kampala agenda kuzitwala mu lukiiko lwa baminisita.\nKibuule teyannyonnyodde lwaki ensonga ezeekibiina kya NRM zituuka okufuuka ez’olukiiko lwa baminisita wabula yagumizza abakulembeze aba NRM mu Kampala okwabadde Godfrey Nyakana ssentebe wa NRM mu Kampala, Salim Uhuru owa Kampala Central ne Hajji Twaha Ssonko (Kalungu) era akulira bassentebe ba NRM mu Uganda nti babeere bakkakkamu, kabinenti ensonga egenda kuzimala Kibuule yagenze mu kafubo ako oluvannyuma lw’okuwulira ng’obutakkaanya bukutte wansi ne waggulu.\nEmbeera eriwo ey’okuwaanyisiganya ebigambo yasabye eremu kumalamu bakulembeze maanyi n’okulowooza nti basuuliddwa ttale mu nsonga za Kampala.\n“Tewali nsonga lwaki abakulembeze mwandibadde mwegwa mu malaka kuba ebigendererwa ffenna tulina bimu bya kulaba nga NRM ewangula era okukituukiriza tulina kusigala nga tukwatagana bulungi,” Kibuule bwe yawabudde.\nYasuubizza nga ku Mmande mu lukiiko lwa kabineeti bw’agenda okwanjulira Pulezidenti ensonga zonna mu bujjuvu zisobole okugonjoolwa mu bwangu.\nUhuru yeemulugunyizza ku nneeyisa ya Kusasira gye yagambye nti asussizza okubalengezza nga yatuuka n’okubayita ebikonwa olw’okuba aweereddwa ekifo ky’obuwabuzi bwa Pulezidenti.\nHajji Ssonko yagambye nti ekikulu ky’alaba be bantu abacamuka olw’okuba baweereddwa ebifo, n’asaba buli muntu okumanya w’alina okukoma.\n“Wadde nga NRM nkola yaffe okwaniriza buli muntu, kyokka bw’otandika okunafuya b’osanzeewo kibeera kikyamu era obeera olina okutereezebwa nga tonnaba kutabangula mbeera,” Ssonko bwe yategeezezza.\nKyokka Kusasira ku Lwokusatu yayanukudde aba NRM abamulumba n’abategeeza nti ye si mukulembeze wa kibiina, wabula yalondeddwa kusaggula bantu bonna omuli aba NRM n’abatali.\nYategeezezza nti mwetegefu okukolagana n’abakulembeze bonna.\nEby’okuyita bakulembeze banne ebikonwa yagambye nti talina linnya lya muntu lye yayasanguza era yenna amusibako eby’okuvuma abeera amusibako matu ga mbuzi kumuliisa ngo.\nKusasira okuva lwe yalondebwa azze ayogeza maanyi era aliko abantu bazze asisinkana okumuwa ebizibu abibatuusize ewa pulezidenti Museveni.


Ttiimu ya Uganda eya Cricket egenze Buwarabu kutendekebwa\nYoung Elephants - Maroons,Nwoya\nSix O'clock - Kitara,Kizinda\nKampala University - Kataka,Luweero\nProline yaggyeemu Katwe United mu kikopo kya Stanbic Uganda Cup bwe yagikubye ggoolo 2-1 mu kisaawe e Lugogo wabula omutendesi Kabonge n'okutuuka leero akyayomba nga yeekwasa ddifiri Shamirah Nabadda okubasaliriza eddakiika zonna 90 nga yeekubira ku ludda lw'abalina ekikopo kino aba Proline.\nKatwe ye yasoose okufuna ggoolo mu kitundu ky'omuzannyo ekisooka ng'eyita mu Micheal Lubowa wabula Proline n'efuna penati mu ddakiika 68 ng'eyita mu Mustafa Mujuzi ate ne Hakim Kiwanuka n'afuna ey'obuwanguzi ng'ebula eddakiika 6 omupiira guggwe.\nKabonge agamba nti ddifiri Nabadda ye yabakubizza omupiira guno ng'ayeekubira ku ludda lwa Proline n'atuuka n'okubawa penati ey'amankyolo.\n"Obwedda ddifiri ensobi ze batukolako yeefuula ataziraba, eyo penati teyabaddeyo, omuzannyi wa Proline yeesudde, emipiira nga gino egy'amaanyi FUFA yandibadde tegiwa baddifiri baakiboggwe," Kabonge bwe yeemulugunyizza.\nEmmindi eyâ€™emitwe esatu eweebwa linnya ki?\nOmusaayi gwâ€™embuzi oguweebwa omutende guyitibwa gutya?\nEjjenje ekkazi Omuganda aliyita atya?


‘Temwongeza bbeeyi ya nnyama ku nnaku enkulu’...\nAbakulembeze mu Town Council y’e Kasawo balumirizza abavunaanyizibwa ku kuwandiisa abaagala densite naddala ez’abaana okubaggyako ensimbi ezigobye abamu mu nteekateeka eno.\nBano okwabadde bassentebe ne bakkansala okuva mu miruka egy’enjawulo abakungaanidde ku ggombolola y’e Kasawo, baaloopedde ab’ekitongole ekivunaanyizibwa ku kusomesa abantu ku nsonga z’ebyokulonda aba ‘Citizens Coalition for Electoral Democracy in Uganda (CCEDDU)’ abaakulembeddwa Lydia Namayengo, engeri abantu baabwe gye bakaluubirizibwa okwewandiisa.\nBaakung'aanye okubasomesa ku ngeri gye bayinza okweyambisa obuyinza bwabwe okuteekawo enkolagana ennungi wakati waabwe n’abaabalonda.\n“Twetaaga okumanya ekituufu ku nsonga z’okwewandiisa oba nga ssente ziteekeddwa okusasulwa tusabe obuyambi okuva eri gavumenti kubanga abantu baffe eno mu byalo tebalina ssente, batuggyako 5,000/- okuwandiisa abaana ne tuwalirizibwa okwesonyiwa eby’okubawandiisa,” bwe baategeezezza.\nBaasabye gavumenti okutegekera abatuuze naddala ab’omu byalo, emisomo okumanya obuvunaanyizibwa n’emigaso gya densite olw’abamu okwesuulirayo ogwa nnagagamba okwewandiisa okuzifuna.\nNamayengo eyakulembeddemu omusomo guno yategeezezza nga gavumenti bw’ekyalina omulimu ogw’amaanyi okuzuula abaggya ku bantu ensimbi ez’okwewandiisa naddala mu byalo n’abasuubiza okutuusa ensonga eno mu bekikwatako kuba okwewandiisa kwa bwereere.\n“Ng’abakulembeze, mwetaaga okukolera awamu okwagazisa n’okukunga abatuuze bamwe okwenyigira mu nteekateeka za gavumenti n’okubamanyisa ebirungi ebizibeeramu, kino kitwaliramu n’okugitegeeza ku bakola ebikontana n’amateeka agaba gateekeddwawo, eyambibweko okumaliriza amangu enteekateeka zaayo,”Namayengo bwe yagambye.\nTown Council y’e Kasawo,\nCitizens Coalition for Electoral Democracy in Uganda (CCEDDU),


Enzige zizinze ekitundu kye Karamoja, Abaayo basazeewo kuzikuba mayinja okutaasa ebilime - Watchdog Uganda\nENZIGE ezibadde ziwulirwa obuwulizi mu mawanga agatulinaanye, kyadaaki zigobye mu kitundu kya Karamoja era nga zitandise okusaanyawo ebirime mu kitundu kino.\nAbatuuze naddala abalimi bali mu kutya mu kiseera kino olwe nsonga nti zino zandisanyawo ebilime byabwe bye babadde bataddemu amaanyi ne nsimbi empitirivu.\nZino kigambibwa nti zaayingidde ku ssande nga ziyita mu kitundu kya Amudat nga ziva mu Ggwanga lya Kenya awali bannansi abe Ggwanga lya Pokot, era nga kati zituuse ne mu bitundu omuli Nabilatuk ne Nakapiripiti mu Karamoja eyawamu.\nWabula yadde nga Gavumenti olwaleero evuddeyo n’esindika ebomba ze ddagala 2000 saako ne liita ze ddagala eziwerera ddala 18,000 okusobola okuzitta, kyokka abatuuze abakoseddwa enzige basazeewo okwelwanako nga bazikasukira amayinja nga abagezaako okugoba obunyonyi mu muwemba nga ne Gavumenti bwejja.\nOkusinziira ku mukungu mu minisitule ye bigwa bitalaze Martin Owor ategezezza nti basobodde okufuna Ebbomba ze bagenda okutambuliza ku tulakita nga zifuuyira enzige zino, era nga mu kiseera kino zimaze okutuuka e Karamoja.\nAnyonyodde nti bagendanga kufuuyira mu biseera bya kumakya saako n’akawungeezi kubanga obudde bwe misana si kyangu ku zikwasa.\nAmaggye n’abakozi be kitongole kye bisolo by’omunsiko nabo bagenda kuyambako ku bakozi ba Minisitule ye by’obulimi okusobola okulwanyisa enzige zino, okusobola okuzitangira obutasaanyawo birime nga bwe zikoze mu Ggwanga lya Kenya.


Bukedde Online - Eddwaliro ly'omutima litongozza wiiki y'ebikujjuko\nLaba ekyali ku Mbaga ya Bobi Wine mu bifaananyi\nPoliisi ezingizza ababadde bawamba omuwala neekubako omu amasasi...\nAbabaka abaawanda omuliro ku by'okuggya ekkomo...\nGavumenti egenda kussa empooza ku mwenge...\nAbasawo b'eddwaliro ly'omutima e Mulago ng'abannyonnyola ku bujjanjabi bwebawa abantu abatawaanyizibwa endwadde z'omutima\nEDDWALIRO ly'omutima erimanyiddwanga Uganda Heart Institute e Mulago batongozza wiiki nnamba ey’ebikujjuko olw’obuwanguzi obutuukiddwaako mu kujjanjaba obulwadde bw’omutima nga kati endwadde z'omutima ebitundu 95 ku 100 zisobola okukeberebwa ne zijjanjabibwa mu Uganda.\nDr. John Omagino dayirekita wa Uganda Heart Institute bwabadde ayogerako eri bannamawulire e Mulago ategeezezza nti, emabega obulwadde bw’omutima bwonna abantu bwebabadde bafuna ng’ekirowoozo kibeera kimu kugenda South Afrika ne Buyindi.\nAgasseeko nti, ku ssaawa eno, obulwadde bw’omutima basobola okubukebera ate ne babujjanjaba ku ssente entono.\nAgamba nti, obulwadde bw’omutima babwawulamu emitendera esatu okuli; obusobola okujjanjabibwa mu lunaku lumu omulwadde n’adda ewaka okugeza abaana abalina ekituli ku mutima, omutendera ogw’okubiri bebalina ebituli ebibiri n’obuwujjo bw’omutima obuliko obuzibu nabwo basobola okubujjanjaba mu lunaku lumu.\nAyongerako nti, omutendera ogw'okusatu bwebwo bwebajjanjabira mu mitendera okugeza singa omwana aba alina omutima omulwadde nga balina okusooka okumujjanjaba newayita ekiseera nebamuddamu okutuuka lwawona era bano bokka mwebayinza okufuna abayinga nebasalawo okuwereza ebweru w’eggwanga.\nOmogino agamba nti, musango oguyinza n’okusibya omuntu mu Uganda singa awandiikira omuntu ebbaluwa emukkiriza okugenda ebweru okujjanjabibwa omutima ng’ate obusobozi webuli mu ggwanga.\nAgattako nti, omulwadde w’omutima yetaaga ddoola 5,000 eza Uganda 18,000,000/- ekiyambako omuntu okukkekkereza ssente z’ennyonyi n’ebyetaago ebirala ebweru w’eggwanga.\nEntikko y’ebijaguzo yakuberawo nga September 29, ensi yonna lwegenda okujaguza olunaku lw’omutima.\nBagasimbaganye n’abeebijambiya abagambibwa okubalumba\nAbasawo abaatikkiddwa e Makerere balaalise okuwawaabira yunivasite\nOmukazi omupangisa yanteeka mu bikemo\nOmuvubuka eyataasizza omwana okufa alidde! Pulezidenti amuwadde obutuuze n’omulimu\nLaba ekyali ku Mbaga ya Bobi Wine...\nYalonda ennaku z’omwezi ezeefaananyiriza Kabaka ze yagattibwako ne Nabagereka kye yava yaliwo nga 27 August 2011...\nPoliisi ezingizza ababadde bawamba...\nABA LDU bazingizza abavubuka ababadde bagezaako okuwamba omuwala wa yunivasite, ne babakubamu amasasi okukkakkana...\nDj Frank Jay takyasabirwa. ali Butuluki akuba baayo miziki ayoola ssente.


Bukedde Online - Omujaasi eyasse abantu ebibye bibi\nAmagye gakutte Imaam w’oku Kaleerwe ku by’okutta...\nAba famire y'omukyala eyattiddwa omulambo...\nInnocent Habomulemi amasasi gaamukutte omukono ne ku kugulu. Wano yabadde mu ddwaaliro e Mulago eggulo.\nAMAGYE gakyayigga omujaasi Denis Okello ali ku ddaala lya Lance Corporal eyatolose mu nkambi e Bombo n’emmundu n’akuba amasasi mu bantu ku kyalo Kitungwa be yabadde akanda okumuwa ssente.\n0Yattiddewo omu ate abalala babiri ne bagendera ku bisago. Yakubye amasasi agasukka mu 10 bwe yamaze n’aggyamu ebyambalo n’emmundu n’abisuulawo n’adduka.\nOkello yadduse mu nkambi y’e Bombo ennaku nnya emabega, bajaasi banne ne bagezaako okumugoba bamukwate bamuzze mu nkambi n’abatiisa okubakuba amasasi n’ababulirako mu kitoogo emmanju w’enkambi.\nOkuva lwe yabula, banne ne bakama be babadde tebaddangamu kumuwuliza okutuusa lwe yalumbye abatuuze b’e Kitungwa ku Lwokutaano ekiro. Atwala poliisi y’e Matugga Bright Stephen Kirya yagambye nti, Okello ku Lwokutaano ekiro, yavudde gy’abadde yeekukumye n’atandika okukola effujjo ku kyalo.\nYasookedde ku dduuka lya Yunusu Zaalimbiko. Ssaawa zaabadde nga 5:00 ez’ekiro ekikeesa Olwomukaaga Okello we yalumbidde Zaalimbiko ne mukyala we mu dduuka ng’omwami asiika muwogo.\nOkello yasoose kukuba masasi mu bbanga agamu ne gakwata omuti ekyaddiridde kusaba bamuwe ssente zonna ze baabadde bakoze bwe baba baagala obulamu. Zaalimbiko agamba nti, yakutte ssente zonna n’azimuwa. Bwe yavudde awo, n’alumba abaabadde mu kibanda kya firimu n’alagira buli eyabaddemu okumuwa buli ky’alina. Abantu olwalabye emmundu buli omu n’anoonya w’ayita okutaasa obulamu.\nBwe yalabye badduka kwe kusumulula ebyasi ne bikwatako abantu babiri Dan Mwesigwa 16, ne Innocent Habomulemi ne batwalibwa mu ddwaaliro e Mulago ng’embeera mbi. Yatambudde nga bw’akuba amasasi mu bbanga okutuusa lwe yagudde ku muvuzi wa bodaboda eyabadde annyuka ng’adda awaka Godfrey Kirumira.\nAbatuuze abaawulidde ebyabaddewo ng’asisinkanye Kirumira baagambye nti, yamugambye nti “ku bulamu ne ssente oyagalako ki” Kirumira n’amuddamu nti bulamu, omujaasi kwe kumulagira amuwe ssente zonna ze yabadde nazo naye kye yakoze. Kyokka olwabadde okumukuba omugongo n’amukuba amasasi agaamuttiddewo.\nAmyuka omwogezi wa UPDF, Lt. Col. Deo Akiiki yagambye nti, n’okutuusa kati tebannamanya wa Okello gye yaddukidde wabula basindise abakugu mu kuyigga abantu abali mu mbeera ng’eya Okello okumuzza mu nkambi avunaanibwe.\nYagasseeko nti, tebamumanyiiko mbeera yonna ya butabufu bwa mutwe kyokka n’agamba nti tomanya omuntu ekintu kiyinza okumutuukako essaawa yonna. Yasabye abantu bonna abamulabyeko okutegeeza aboobuyinza.\nEMMUNDU BAGIZUDDE Oluvannyuma lw’okutta Kirumira, abatuuze baakubidde poliisi essimu kyokka we yatuukidde Okello yabadde amazeemu omusubi.\nNga bakyekebejja omulambo gwa Kirumira, waliwo omusajja eyabadde awejjawejja eyabatuukiridde n’abategeeza nti omujaasi yabadde amusonzeemu emmundu n’abalagirira gye yabadde akutte.\nMu kumuwondera, baamubuliddwa kyokka ne bazuula emmundu ekika kya AK47 ne magaziini z’amasasi ssatu ne yunifoomu y’amagye gye yabaddemu. Abatuuze nga bakulembeddwaamu Keneth Muwonge bagambye nti obubbi obw’emmundu buyitiridde mu kitundu kino nga kino kivudde ku bantu abalina emmundu ate okutigomya abatuuze. Mu bbanga lya mwezi gumu, eno mu byalo ababbi b’emmundu baabadde baakajjayo emirundi ebiri nga guno gwakusatu.\nSsentebe w’e Gombe, Haruna Kamya awanjagidde gavumenti okukangavvula abantu abatta bannaabwe nga baweebwa ebibonerezo ebikakali kubanga balumya abantu ne babasiba akaseera katono ne bayimbulwa.\nFAMIRE YA KIRUMIRA ELAAJANYE Magret Nakku nnyina wa Kirumira eyattiddwa yagambye nti, mutabani we abadde alina obuvunaanyizibwa okuli okubalabirira n’okuweerera abaana be basatu, kati basigadde tebaliiko mwasirizi.\nYasabye Gavumenti okubadduukirira kubanga eyasse omuntu waabwe, mujaasi wa Gavumenti. Nakku yagambye nti, abaana ba Kirumira bonna basoma, kati tebasigazza agenda kubaweerera.\nKirumira alese abaana basatu okuli Ldyia Nabisere, Kevin Kakande 4, ne Esther Najjingo. Alese nnamwandu Phiona Nakaayi.\nABAJAASI ABASSE ABANTU l July 15, 2018: Omujaasi Bernard Okumu mu nkambi ye Kakiri yatta mukazi we Annet Kabirungi 35, oluvannyuma lw’okufuna obutakkaanya n’anobera mu bazadde be e Kabale. Bwe yakomawo yamutemaatema.\nl June 16, 2016: Sgt. Isaac Obua owa UPDF mu nkambi e Makindye yatta abantu musanvu omwali n’abaana. Oluvannyuma baamutta.\nl July 7, 2016: Omuserikale L/C Joseph Ariona yakuba banne babiri amasasi agaabattirawo n’abulawo n’emmundu. Be yatta kwaliko Bangirana ne Kabugo.Yabattira mu nkambi y’amagye e Kasajjagirwa e Katwe - Butego mu Masaka.\nl December 10, 2012: Herbert Rwakihembo 31, eyali yaakava e Somalia yatta abantu basatu e Luzira okwali mukyala we Irene Namayumba Nakibirango, Zaina Nassolo ne Loyce Kawendebe. Yasibwa emyaka 30. l May 16, 2010: Alex Kityo okuva mu CMI yatta omukazi Justine Kimutaye 28 eyali atendekebwa obwapoliisi e Kibuli. Kigambibwa omujaasi ono yali agenderedde kutta mukazi we Irene Kyemusato.\nOmujaasi eyatta abantu 8 asibiddwa emyaka 90\nOmujaasi wa UPDF atolose mu nkambi e Bombo n'akuba amasasi mu bantu ne gatta owa Bodaboda: Abalala 2 bapooca e Mulago


6 “Kale nno, bino bye biragiro, n’amateeka, Mukama Katonda wammwe bye yandagira okubayigiriza, mubikwatenga era mubigonderenga, nga mumaze okusomoka omugga Yoludaani nga muyingidde mu nsi ejja okubeera obutaka bwammwe obw’enkalakkalira. 2 (A)Bw’otyo ggwe n’abaana bo, n’abaana b’abaana bo oluvannyuma lwabwe, olyoke otyenga Mukama Katonda wo ennaku zonna ez’obulamu bwo, ng’ogondera amateeka ge n’ebiragiro bye, bye nkuwa leero; olyoke owangaalenga. 3 (B)Noolwekyo, wulira, Ayi Isirayiri, ogonderenga ebiragiro ebyo n’obwegendereza, ebintu byonna bikugenderenga bulungi, mulyoke muzaale mwalenga nnyo, mu nsi ekulukuta n’amata n’omubisi gw’enjuki, nga Mukama Katonda wa bajjajjaabo bwe yakusuubiza.\n4 (C)“Wulira, Ayi Isirayiri: Mukama Katonda waffe ali omu. 5 (D)Oyagalanga Mukama Katonda wo n’omutima gwo gwonna, n’omwoyo gwo gwonna, n’amaanyi go gonna. 6 (E)Amateeka gano ge nkuwa leero ogakwatanga ku mutima gwo. 7 (F)Ogayigirizanga abaana bo n’obwegendereza. Ogoogerengako bw’onoobanga otudde mu maka go, ne bw’onoobanga otambula mu kkubo, bw’onoobanga ogalamiddeko, ne bw’onoobanga ogolokose. 8 (G)Onoogasibanga ku mikono gyo, nga bwe bubonero obw’okukujjukizanga, era ogatekanga ne ku kyenyi kyo. 9 (H)Onoogawandiikanga ku myango gy’ennyumba yo, era ne ku nzigi zo.\n10 (I)“Mukama Katonda wammwe bw’alimala okukutuusa mu nsi gye yalayirira bajjajjaabo: Ibulayimu, ne Isaaka, ne Yakobo okugibawa, nga mulimu ebibuga ebinene ebikulaakulana, by’otaazimba, 11 (J)n’amayumba agajjudde buli kintu kyonna ekirungi, ky’otaateekamu, n’enzizi z’otaasima, n’ennimiro z’emizabbibu n’emizeeyituuni z’otaasimba; kale, bw’onoomalanga okulya n’okkuta, 12 weekuumenga olemenga okwerabira Mukama eyakuggya mu nsi ey’e Misiri eyali ey’obuddu.\n13 (K)“Otyanga Mukama Katonda wo. Ye gw’obanga oweereza yekka, era mu linnya lye lyokka mw’obanga olayiriranga. 14 Temuweerezanga bakatonda balala, bakatonda b’amawanga aganaabanga gabeetoolodde; 15 (L)kubanga Mukama Katonda wo, ali wakati mu mmwe, Katonda wa buggya; obusungu bwe bugenda kukubuubuukirangako, akuzikirize, akumalewo ku nsi. 16 (M)Temugezesanga Mukama Katonda wammwe, nga bwe mwakola nga muli e Masa. 17 (N)Munyiikirenga okukuumanga n’okugonderanga amateeka n’ebiragiro Mukama Katonda wammwe by’akuwadde. 18 (O)Okolanga ebyo Mukama by’akkiriza ebituufu era ebirungi; olwo olyoke obe bulungi ng’oyingidde mu nsi eyo ennungi Mukama gye yalayirira bajjajjaabo okugibawa, 19 ng’agobyemu abalabe bo bonna, nga Mukama Katonda bwe yasuubiza.\n20 (P)“Mu biseera ebirijja, omwana wo bw’akubuuzanga nti, Ebyo byonna ebinnyonnyola buli kalonda, n’amateeka, n’ebiragiro Mukama Katonda waffe bye yabalagira, bitegeeza ki? 21 Omuddangamu nti, ‘Twali baddu ba Falaawo mu nsi ey’e Misiri, naye Mukama Katonda n’atuggya mu Misiri n’omukono gwe ogw’amaanyi. 22 Mukama Katonda n’alaga obubonero obw’ekitalo, n’akola ebyamagero ebinene era ebitatendeka ku Misiri ne ku Falaawo n’ab’omu maka ge bonna, nga naffe tulaba. 23 N’atuggyayo n’atuyingiza muno alyoke atuwe ensi eno gye yalayirira bajjajjaffe okugibawa. 24 (Q)Mukama n’atulagira okukwatanga amateeka gano gonna n’okugagonderanga, n’okutyanga Mukama Katonda waffe ennaku zonna, alyoke atukuumenga nga tuli mu mbeera ennungi, era nga tuli balamu, nga bwe tuli leero. 25 (R)Era singa tuneegenderezanga ne tukwata amateeka gano gonna ne tugagonderanga, mu maaso ga Mukama Katonda waffe, nga bwe yatulagira, tunaabanga tutuukirizza ebyo by’ayagala.’ ”


URA eyigga mmotoka ezibba omusolo\nMuganzi wange alaajanidde mu Bukedde ne mmusonyiwa 22 hours agoPoliisi ekutte abalima enjaga e Luweero 23 hours agoKooki yeesunga Kabaka ku mipiira gy’amasaza 23 hours ago‘Enguzi esaanyaawo Nnalubaale’ 23 hours agoKatumba Wamala; Alwanye entalo nnyingi 23 hours agoOlukiiko lwa KCCA lwaki teruyiibwa abantu balonde oluggya! 23 hours agoOmuyiyimbi Iryn Namubiru bamutadde 23 hours agoAkutte mukazi we mu bwenzi n’amugabira omusiguze ku poliisi 1 day agoPoliisi ewabuddwa ku musango gw'omuyimbi Eddie Yawe 1 day agoEkitongole kitubidde n’eddagala lya disitulikiti ez’enjawulo 2 days ago\nURA eyigga mmotoka ezibba omusoloKampala | Jun 23, 2012\nAbaakwatiddwa okuva ku kkono: Guster Nsubuga, Richard Kibalama, Patrick Owora ne Farouk Ngobi.\nBya SAMUEL BALAGADDE ne Prossy Nanziri\nABASAJJA bana abagambibwa okubeera mu kibondo ky’abafere abatigiinya kompyuta z’ekitongole ky’omusolo ekya URA ne bakyusa ebifa ku mmotoka zibeere nga ziwa omusolo mutono kw’ogwo gwe zirina okuwa, bagguddwaako emisango mukaaga ne basindikibwa e Luzira.\nAbavunaaniddwa kuliko: Guster Nsubuga 35, Patrick Oware 44, abakolera mu kkampuni ya Cargo Supplies, Richard Kibalama 39, omukugu wa tekinologiya ne Farouk Mugere Ngobi 35, akolera mu kkampuni ya Shafa Clearing nga agenti\nBasimbiddwa mu maaso g’omulamuzi, Dorothy Lwanga owa kkooti ewozesa abali b’enguzi n’abakenuzi emisango ne bagyegaana n’abasindika ku limanda e Luzira okutuusa ku Mmande.\nAbaakwatiddwa ku Lwokubiri akawungeezi baasangiddwa mu luggya lw’ekitebe kya URA e Nakawa mu mmotoka ey’ekika kya Toyota Duet nnamba UAQ 342R mwe baabadde era nga nayo yazuuliddwa nga yeemu kw’ezo ezibadde ziwenjebwa ekitongole kino olw’okubbirira omusolo.\nBaasangiddwa ne kompyuta entono ssatu eziyitibwa ‘laptop’ ng’emu ku zo yasangiddwa ng’eggudde omukutu gwa URA ogw’empuliziganya wakati w’abakozi oba kiyite yintaneti ogukozesebwa okugereka emisolo.\nMu birala bye baabadde nabyo mulimu; akuuma akeeyambisibwa okweyunga ku yintanenti akayitibwa ‘modem’, ekyuma ekitereka amasannyalaze ga kompyuta wamu ne kaadi za ATM eziwerako eza banka ez’enjawulo.\nOBUKODYO BWE BABADDE BAKOZESA\nOkusinziira ku mwogezi wa URA, Paul Kyeyune ekitongole kino kirina enkola w’oyinza okufunira yintaneti nga teweetaaze kuyunga kompyuta yo ku waya yonna bw’obeera mu bizimbe byabwe oba oluggya eyitibwa ‘wireless internet’ oba ‘wifi’.\nAbafere bano kye babadde bakola kwe kuvuga mmotoka zaabwe ne baziyingiza mu luggya lwa URA e Nakawa olwo ne baziteekako ne beeyunga ku mukutu gwa URA okusasulirwa omusolo oguyitibwa Automated System for Customs Data (ASYCUDA).\nBwe batuuka ku mukutu kuno nga bakozesa ebigambo eby’ekyama (passwords) ebiteeberezebwa nti byabaweebwa abamu ku bakozi ba URA babadde basobola okukyusa buli kalonda akwata ku mmotoka yonna.\nOlw’okuba emmotoka gy’ekoma okuba empya gy’ekoma okusasula omusolo omungi bano babadde bazikyusa okugeza emmotoka eya model 2010 (eyakolebwa mu 2010) ne bagikyusa n’efuuka ya model 2000.\nEbirala bye babadde bakyusa mulimu okulaga nti emmotoka eyingiziddwa mu ggwanga esasudde emisolo wadde nga tennawaayo nnusu yonna nga bajingirira ne lisiiti za banka okukakasa kino.\nURA EYIGGA EMMOTOKA 536 EZIBBA OMUSOLO\nOmwezi oguwedde URA yafulumizza ennamba za mmotoka 536 ng’ezimu ziva ku UAB…..UAE… UAH okutuuka ku mpya eza UAQ… ne UAR….. ekiteegeza nti ekibondo kino kirudde nga kikola omulimu guno.\nMu kirango kino URA yagamba nti: Uganda Revenue Authority eyongera okubajjukiza nti eri mu kukebera n’okwekenneenya ebiwandiiko by’ebidduka.\nEkirango kino kyawa bannannyini bidduka ebyalangibwa wiiki bbiri okuva nga May 14 okutuuka nga June 1 okuba nga beeyanjudde n’ebidduka byabwe ne kaadi zaabyo ku kitebe kya URA e Nakawa.\nOmwogezi wa URA, Paul Kyeyune yategeezezza bannanyinni bidduka abaayitiddwa abamu bazze ne beeyanjula ne kizuulibwa nti emivuyo gyakolebwa tebannagula mmotoka zino ne basonyiyibwa kyokka endala naddala empya zaaboyeddwa okutuuka nga bannannyini zo basasudde emisolo gyazo gyonna.\nKyeyune yalabudde nti URA ng’eyambibwako ebitongole ebikuumaddembe yaakukola ebikwekweto okukwata ebidduka byonna ebitaneeyanjula.\nZIIZINO Emmotoka ezinoonyezebwa\n1. UAQ 739S\n2. UAQ 739T\n3. UAQ 746R\n4. uaq 747Q\n5. UAQ 755P\n6. UAQ 758Q\n7. UAQ 762M\n8. UAQ 767L\n9. UAQ 773Q\n10. UAQ 799F\n11. UAQ 799Z\n12. UAQ 800B\n13. UAQ 800Q\n14. UAQ 806T\n15. UAQ 830S\n16. UAQ 832B\n17. UAQ 834V\n18. UAQ 837L\n19. UAQ 882M\n20. UAQ 887L\n21 UAQ 905Q\n22. UAQ 905T\n23. UAQ 913J\n24. UAQ 924K\n25. UAQ 932M\n26. UAQ 960K\n27. UAR 211D\n28. UAE 830S\n29. UAE 835U\n30. UAE 849Y\n31. UAE 878G\n32. UAE 986U\n33. UAF 007F\n34. UAF 149Y\n35. UAF 321H\n36. UAF 685Y\n37. UAF 745R\n38. UAF 827U\n39. UAF 983F\n40. UAF 999U\n41. UAG 049P\n42. UAG 058Q\n43. UAG 260T\n44. UAG 333Z\n45. UAG 376H\n46. UAG 442T\n47. UAG 445E


Bukedde Online - Bayingidde mu butakkaanya bw’Abadiventi ne Nantaba\nTweyagala ffekka ffekka...\nMuzeeyi ndaba ku ki?\nAbakambwe b'emmundu balumbye essundiro ly'amafuta e Kamuli ne...\nBayingidde mu butakkaanya bw’Abadiventi ne Nantaba\nOBULABIRIZI bw’Ekkanisa y’Abadiventi obutwala amasekkati ga Uganda (Central Uganda Conference) buyingidde mu butakkaanya wakati wa bammemba b’ekkanisa y’e Bukolooto mu disitulikiti y’e Kayunga, n’omubaka wa Palamenti omukazi ow’ekitundu ekyo, Idah Nantaba, obuva ku mizindaalo egyabatoneddwa ssentebe wa Muvumenti mu kitundu kye kimu, Moses Karangwa.\nKu Lwomukaaga oluwedde, ebbiina ly’abayaaye erigambibwa okukolera ku biragiro bya Nantaba lyazinze ekkanisa eno ng’okusaba kwakaggwa ne limenya ppata z’enzigi ne liwamba emizindaalo kyokka poliisi n’egibaggyako n’egitereka.\nPoliisi yakutte Ali Mujomba, ayokya ebyuma e Kayunga, agambibwa okukulira ebbiina eryazinze Abadiventi n’aggulwako omusango gw’okumenya ekkanisa n’okumalako abantu eddembe ly’okusinza.\nOno yasindikiddwa ku limanda e Ntenjeru okumala ebbanga lya wiiki bbiri. Omulabirizi Samuel Kajoba yakkirizza bwe baayingidde mu nsonga zino n’ekigendererwa ky’okutabaganya abagoberezi ne Nantaba. “Nasindise omusumba Ssennuuni atuule mu nsonga zino n’abakadde b’ekkanisa eno era nninze lipoota ye,” Kajoba eyagambye nti yabadde ava ku mirimu gy’ekkanisa e Ssembabule bwe yategeezezza.\nOmusumba Daniel Ssennuuni y’akulira Abadiventi e Mukono, Kayunga ne Buikwe (East Buganda Region). Ensonda mu bakadde b’ekkanisa eno zaategeezezza nti Obulabirizi bwalagidde omusumba w’e Kayunga, Patrick Kiweewa akole nga bw’asobola okuwooyawooya abakadde b’ekkanisa y’e Bukolooto baggye omusango ku poliisi olwo bwo bulabe bwe bubatawulula ne Nantaba, kiwonye Obwadiventi bwonna okuswala.\nWabula kino kinyiizizza abagoberezi nga baagala Omulabirizi yennyini y’aba ajja abatangaaze oba Katonda agaana atali wa kkanisa yaabwe okubatonera. Nga October 20, Karangwa yatonera ekkanisa y’e Bukolooto emizindaalo ekyanyiiza Nantaba nti tayinza kukkiriza kintu kyonna ekivudde ew’omuntu bwe bali akabwa n’engo, okuyingira mu kkanisa gye yakola ennyo okuzimba.\nAbadiventi nabo baalinnya mu kyoto nga bagamba nti tebaagala Nantaba kuyingiza byabufuzi mu kkanisa yaabwe ne bongerako nti si y’abategeerera kuba n’ekisooka wadde naye Mwadiventi, obwammwemba buli mu kkanisa ndala eya Makerere Adventist Centre.\nEkkanisa ya Uganda eroopye Nantaba ne Kibuule mu kakiiko k'ettaka\nAbakambwe b'emmundu balumbye essundiro...\nABANTU babiri baakubiddwa amasasi ne bafa mu kibuga ky’e Kamuli oluvannyuma lw’ababbi abajjidde ku pikipiki okulumba...\nOkulima ennyaanya ku musana kunfunira...


ABAKAKIIKO akategeka empaka z'Amasaza balabudde okugoba abazannyi n'abakungu ba ttiimu abanaatoloka mu nkambi awagenda okubeera emipiira gino. Empaka zino zitandika nga December 12 ku kisaawe kya FUFA Techinical Center e Njeru.\nTtiimu zaayawuddwaamu ebibinja bina (4), era olw'okwewala okusaasaanya Corona, abazannyi n'abakungu ba buli kibinja, baakusuzibwa mu nkambi e Njeru okutuusa ng'emipiira gyakyo egy'okusunsula giweddeyo. Bonna baakusooka kukeberwa Corona.\nAbanaayitawo ku buli mutendera oguddako nabo baakukolebwa bwe batyo okutuusa ku fayinolo. Minisita w'Ebyemizanyo e Mmengo, Henry Ssekabembe, yagambye nti anaazuulibwa ng'afulumye enkambi mu kiseera waalina okugibeeramu waakugobwa.\n"Tetugenda kuttira muntu yenna ku liiso," Ssekabembe bwe yagambye, oluvannyuma lw'oku-lambula ekisaawe kino ku Lwokuna. Ssentebe w'akakiiko k'empaka zino, Sulaiman Ssejjengo yeebazizza FUFA olw'okubakkirizza okukozesa ekisaawe kino okutegeka empaka.\nKabaka y'asuubirwa okuggulawo empaka zino wakati wa bakyampiyoni aba Bulemeezi ne Butambala. Bulemeezi yawangula Busiro (1-0) ku fayinolo.


Akwatidde FDC bendera kukifo kyo mukulembeze we ggwanga PATRICK AMURIAT OBOI asekeredde abalowooza nti talina buwagizi bumusobozesa kuwangula kifo kino, nasaba abalina endowooza eno okutandika okulowooza kubintu ebinene ng’eri gyebasobola okukyusaamu obukulembeze bwe ggwanga. – CBS FM\nPATRICK AMURIAT eyakazaako elya The Villager oba munnakyaalo asinzidde Soroti Ku Eneku Village ng’ayogerako eri bannamawulire nagamba nti ekibiina kyakiririzaamu FDC kirina obusobozi obukulembera eggwanga lino, era nategeeza nti yasazeewo kutandikira waka asooke afune emikisa olwo ayolekere ebitundu ebirala.\nAMURIAT yebazizza obuwagizi abantu be Teso bwebamulaze, nagamba nti ng’atandikira kubuwagizi obuli ewaka nekibiina kya FDC ajja kusobola okuwangula Akalulu Kano, wabula nalabula akakiiko kebyokulonda obutasaagira mukalulu Ka bannayuganda.\nMunnakyaalo Patrick AMURIAT awakanyiza ebibadde byogerwa nti Besigye tali naye mukunoonya akalulu nagamba nti bali bona nti era kyaliko kisukka nekyebalowooza, era nakakasa nti eggwanga lilina okukyusa obukulembeze.\nOno avumirira nnyo abakuuma ddembe olwengeri gyebakuttemu abawagizi be nti bino byona byakukyuuka singa atuuka mubukulembeze.\nPatrick oluvanyuma lwokwogera ne bannamawulire, azzemu okunoonya akalulu mu bitundu ebyénjawulo era Wetukoledde eggulire lino nga ayolekera district ye Serere okwongera okufafetta obuwagizi.


Bukedde Online - Omusuubi w'e Nakulabye yeekumyeko omuliro emisana ttuku n'afa\nAba LDU bazzeemu okukola ebikwekweto ffululabiswa okufufuggaza abamenyi b'amateeka\nFDC ewadde Lukwago bbendera okuvuganya ku ...\nOMUSUUBUZI w’e Nakulabye omututumufu aguze amafuta ga petulooli ne yeekumirako omuliro mu kinaabiro emisana ttuku ogumugye mu bulamu bw’ensi, omuliro agwekumyeko nga yaakatikkula emmaali ye.\nPoliisi ng'eggyawo omulambo gwa Mukiibi\nAndrew Mukiibi 29 omutuuze w'e Nakulabye mu Amooti zooni ng'abadde musuubuzi owamaanyi atikkula amanda ,amatooke n'obumonde obuzungu ng'emirimu gye abadde agikolera ku siteegi y'e Nabulagala w'abadde alina omudaala omunene era ng'abantu mu kitundu basuubula ku ye yavudde mu mbeera n'agula liita ttaano ya petulooli ne yeggalira mu kinaabiro n'akoleeza ekibiriiti ne yeeyokya.\nKu ssaawa 8:00 ez'emisana Mukiibi yakomyewo ng'avuga emotoka ye mweyavudde n'akadomola era omu ku bapangisa ba Mukiibi, Robert Ssentogo yannyonnyodde nti yabadde atudde ku lubalaza lwe n'amulaba ng'ayitawo akutte akadomola ka liita ttaano k'ataategedde kirimu era n'amubuzaako olwo n'awetta ng'adda awali ebiyigo.\nAbatuuze nga basobeddwa olwa munnaabwe okwekumako omuliro n'afa\nWaayise eddakiika mbale kwe kuwulira amafuta agawunya n'omukka ogunyooka n'asitukiramu okugenda ku kiyigo gye yasanze ng'omuliro gu tuntumuka n'agezaako okugusindika oluggi okweggula kyokka nga Mukiibi alusibye n'amwegayirira aggulewo ne yeerema naye kwe kukduka okuyita banne abazze ne bamuyambako okumenya oluggi kyokka baagenze okuggulawa nga Mukiibi amaze okufa.\nPoliisi okuva e Nakulabye yeekebejjezza omulambo ne gutwalibwa mu ggwanika e Mulago wakati mu miranga n'ebiwoobe ebyabadde biva mu bantu.\nEmmaali y'obumonde Mukiibi gye yalese atikkudde nga tanneekumako muliro\nNamwandu Namubiru Harriet annyonnyodde nti bba abadde aludde ng'amugamba alina ekizibu kyokka ng'amwesibyeko amubuulire naye nga tamubuulira era ku Lwokubiri lwa wiiki eno yamukwata n'amutwalako ne ku kkanisa ne bamubuulira n'alowooza ateredde ate kyamubuuseko okumutegeeza nti yeekumyeko omuliro.\nOmugenzi we yeekumiriddeko omuliro abadde yaakagula emmotoka "wish" nnamba UAE.\nNnamwandu wa Mukiibi ng'akaaba\nNakulabye mu Amooti\nNamwandu Namubiru Harriet\nValentayini: Olunaku ng'enda kululya nneewunise'\n'Olubuto terung'aana kucanga kyeso'


Bukedde Online - Harriet yampummuza omutima\nHarriet yampummuza omutima\nNnoonyezza omwana akyambuze\nAmateeka g’ekitanda ky’abafumbo: ‘Tokkirizibwa...\nNZE Caleb Atuhire 41, mbeera Kitebi. Nasisinkana Harriet ng’alina waafumbira emmere mu Ndeeba.\nTwasooka kubeera bamukwano okumala emyaka musanvu nga simugambangako nti mmwagala era ebiseera ebyo nali nkola gwa kuvuga bintu ku kagaali. Harriet mukazi wanjawulo ku balala.\nMukkakkamu, ayogera bulungi, mukozi, alina ebigambo ebizimba ate ebikulaakulanya era nga ye yanyamba n’okuva ku kagaali okudda ku bodaboda ya pikipiki anti tukwataganira wamu mu buli kintu.\nSiyinza kwerabira lwe nafunamu obuzibu ng’omuntu yenna n’ampa emitwalo 50 ezannyamba okuva mu buzibu obwo. Tasiba busungu, ayagala abaana, muyonjo, andabirira bulungi, afaayo, awuliriza ate ayagala abantu bange era abafaako.\nWaliwo ne maama lwe yalwala ne bamuwa ekitanda okumala wiiki bbiri naye yamulabirira okutuusa lwe yatereera.\nEbyo byonna yabikola nga tukyali bamukwano era awo nange ne musaba okubeera mukyala wange. Yasooka n’agaana naye ne mmulemerako okutuusa lwe yakkiriza era ne tufuuka omwami n’omukyala kati myaka etaano.\nMpulira essanyu ne bwe mba mulowoozezza bulowooza kubanga mmwagala ate naye anjagala.\nAbakazi abasinga bagamba nti ssente zaabwe ziba za kikazi era nga n’abasajja abasinga bagamba nti kizibu okulaba ku ssente z’omukazi naye Harriet si bwali, ezize zaffe fenna nga famire era kazibe fiizi z’abaana era tukwatira wamu.\nKantwale omukisa guno okutegeeza Harriet nti, Mukwano weebale kunjagala era nange nkwagala era nkusuubiza okukwagala pakalasiti.


Mayiga akubiriza abakyala okukola enyo | Dembe FM 90.4\nMayiga akubiriza abakyala okukola enyo\nKatikkiro wa Buganda Charles Peter Mayiga akinoganyiza nti obwakabaka okuddamu okunyikiza enkola y’abantu okuwasa n’okufumbirwa nga bakyaali, kkubo ddene nnyo erigenda okwesigamwako okuzza Buganda kuntiko.\nKatikkiro bino abyogedde asisinkanyemu abakulembeze ba bakyaala abakulisitaayo aba Mothers Union okuva mu bulabirizi bwe Namirembe, abakyaddeko ebbuga olwaleero.\nKatikkiro agambye nti enkola y’okuwasa n’okufumbirwa esebengeredde nnyo olw’abavubuka naddala abawala okukulembeza ebyenfuna.\nKatikkiro asabye abakyala ba Mothers Union, okukubiriza bakyala banabwe okukola ennyo, kuba obunafu bwabwe bwe businze okuvako emirerembe mu maka.\nPresident wa Mothers Union, Nalongo Roselyn Bingi, agambye nti abakyala mu bulabirizi bwe Namirembe beetegefu nnyo okuwagira emirimu gy’obwakabaka, era ono yebaziza Sssabasajja Kabaka ne maama Nabagereka olw’okwagala ennyo abakyala.\nNalongo Roselyn Bingi Kawiso, asabye kati obwakabaka okwongera okusembereza abakyala ensisira z’ebyobulamu eyo mu byaalo gyebawangalira, era bano baguze emijoozi gy’emisinde gyamazalibwa g’omutanda egy’omwaka guno ezigenda okuberawo nga 3 july mu Lubiri e Mengo, emijoozi 50.


Bukedde Online - Kibina ne Premio eruwa esinga okukekkereza?\nKibina ne Premio eruwa esinga okukekkereza?\nBodaboda zikyusizza ebbala ne zinyumirayo\nMpangaala kyenkana wa nga ndi ku ddagala?\nAdded 9th March 2011\nWiiki ewedde bwe nnabalaze obulungi nâ€™obubi bwaÂ Toyota Corolla Kikumi ne Toyota Limited, kansala Mulinde owâ€™omu katale ka Park Yard kwe kumbuuza okugeraageranya Toyota Corona abasinga gye bayita Kibina ne Premio.\nKibina mmotoka ya mulembe nnyo era wano mu Uganda yayatiikirira nnyo mu 2005 w\nKibina mmotoka ya mulembe nnyo era wano mu Uganda yayatiikirira nnyo mu 2005 wadde zaakolebwa okutandika mu 1992.\nWaliwo Kibina ezinywa nga Kikumi, kuba nazo mulimu eza cc1500, naye ezisinga za cc 1800 ne 2000. Kibina yâ€™emmotoka eyadda ku Kikumi, okucaaka ennyo yasookera mu Corona S.T 170 eyâ€™ekitaala ne yâ€™akataala akatono.\nEkimu ku byagyagaza abantu nti yalabika nga mmotoka ngulumivu era eweesa ekitiibwa okusinga ku Kikumi.\nWabula mu Kibina zonna eyasinga okucaaka yali ya Ying 45-FE eya cc 1800 enywa okusingako ku ya cc1500 naye kizibu okuzaawula kuba enjawulo ntono.\nKibina eno edduka nnyo era nzigumivu ku ttaka. Engeri gyâ€™eyiwayo amafuta yanjawulo ku ndala kuba yo eyiwaayo ago gokka ageetaagisa mu budde obwo. Mu mmotoka eza cc1800 eno yâ€™esinga okunywa amafuta obulungi.\nAkasozi bwe kataba kagulumivu nnyo esobola okukayitako mu ggiya nnamba 4 oba 5 ekitali ku mmotokaÂ ndala. Eno yâ€™ensonga lwaki aba sipensulo bagyagala nnyo. Obuzibu bwazo bazibbako nnyo ebyuma kubanga zigulibwa bantu ba wansi abaakatandika okugula mmotoka.\nEbyuma byazo biri ku ttunzi kuba nâ€™ekikadde tekidiba.\nMu 2007 ne 2008 Premio yamenyawo Kibina ku katale ka u Uganda wadde nayo kika kya Corona. Yafuluma 1996 okutuukira ddala mu 2004.\nAbantu abasuumuseeko mu byenfuna nga tebaagala nnyo kubalaba ngâ€™abali mu muyoolerero gwa basipensulo be bavuga Premio.\nYo ya bbeeyi ko okusinga ku Kibina wadde zenkana ebifo ebitulwamu munda. Zonna zirabika bulungi okusinga ka Kikumi. Zombi zikola bulungi nga za cc1800.\nLiita yâ€™amafuta emu ekutambuza kiromita 8, olwâ€™obulippagano anti eba etambulira mu ggiya nnene. Wabweru wâ€™ekibula esobola okutambulaÂ kiromita 12-14.\nPremio eya Ying D-4 yâ€™esinga okulabika obulungi okusinga Premio endala naye ekibi kyazo kyokka Yingi ya D-4 yeetaaga amafuta amalungi agali ku mutindo ogwa â€œOctaneâ€ okutandikira ku 135 ate wano agaliwo gatandikira ku 80-95. Kale zikuba nnyo yingini sso ngâ€™ebyuma byazo bya bbeeyi.\nYâ€™ensonga lwaki abazirina baagala nnyo okukyusa yingini yaayo bateekemu eza Premio eza bulijjo. Naye kino kitegeeza nti olina okukyusa yingini yonna, amasannyalaze gaayo nâ€™aga sigino gonna ogakyusa olwo nâ€™osingaza kizibu kya dasiboodi okukusumbuwa kuba obutaala obuteekebwako okulabula obuzibu bwonna buba tebukyakola bulungi..\nSipiidi kwe ziwetera ekkoona nâ€™obugumu bwazo bwenkana nâ€™obwa Kibina. Premio eri mu bukadde 12-13 okusinziira ku modulo yaayo. Kibina ne Premio tezisaala nnyo bbeeyi okuggyako nga yaakayitako ennamba emu kwâ€™eba.\nKyana ki kino ekitadde basereebu ku bunkenke?\nObudde bw'e Madagascar bubobbya Micho omutwe\nTtabamiruka wa DP ayongedde kuziika kibiina ne Lukwago\nEkibiina kya DP kituuse okwetemamu


Rev. Julius Matovu tetunnamwejjeereza - Namirembe...\nEGGYE lya UPDF litaddewo akakiiko okutandikirawo okubuuliriza ekyavuddeko ennyonyi namunkanga omwafiiridde munnamagye Maj. Noami Karungi ng’ono eyavugako ne Pulezidenti Museveni.\nMaj. Karungi yafudde ne Cadet Lt. Benon Wakaalo mu kabenje k’ennyonyi namunkanga ekika kya Jet Range eyagudde ku lusozi Ndeese mu ggombolola y’e Bulo mu disitulikiti y’e Butambala Omwogezi wa UPDF, Brig. Richard Karemire yategeezezza nti, ennyonyi eno ya ggye ery’omu bbanga erya Uganda People’s Defence Air Force (UPDAF). Abaafudde baabadde mu kwegezaamu mu nnyonyi eno era n’asaasira ffamire zaabwe.\nOkusinziira ku bantu abaabaddewo ng’akabenja kagwawo, ennyonyi yalabiddwa nga yeebongera mu bwengula nga kino kyabaddewo okumala eddakiika nga 15 n’ekyaddiridde kuwanatuka waggulu n’eyerindiggula ku ttaka nga kirabika bwe yabadde yeebonga , payirooti yalemereddwa okugitereeza bw’etyo n’egwa Kigambibwa nti Maj.\nKalungi yabadde ayingiriza Lt. Wakaalo gw’abadde atendeka mu bukodyo obw’okubonga ennyonyi nga yeetegekera okufuluma mu April 2020 wabula ennyonyi yabalemeredde ne yeerindiggula ekigwo ku lwazi n’ekutukakutuka ebipapajjo.\nAbatuuze abali okumpi n’olusozi luno bawulidde ekibwatuka ku lusozi bagenze okutuukawo nga mukka gwe gunyooka ku yingini n’ebipampagalo ebirala ebibaddemu ebimu ku bitundu by’abantu abaafiiriddemu. Wabula waabaddewo akasattiro amagye bwe gaazinzeeko ekifo ewaagudde ennyonyi ne bagobawo abantu ababadde beeyiyeewo mu bungi okulaba ogubadde.\nAbajaasi ab’eggye ery’omu bbanga baavudde e Ntebe ne beegatta ku poliisi y’e Katonga eyakulembeddwaamu Benald Akanwasa ne batandika okukuhhaanya ebipapangalu ne kalonda omulala ow’okubayambako mu kunoonyereza.\nEmirambo gyombi egyabadde gitemeddwatemeddwa ebipapajjo by’ennyonnyi byakuhhaanyiziddwa ne gissibwa mu biveera ebyeru ne giwatwalibwa mu ddwaaliro ly’amagye e Mbuya wakati mu kwerinda.\nMAJ NAOMI KARUNGI Y’ANI Maj. Naomi Karungi (RO 08135) 31, mwana nzaalwa ey’e Ntungamo mu Ankole. Bukedde yayongerako ne Maj. Karungi mu Mrch 2019, emboozi ye n’efuluma ku lunaku lw’abakyala nga March, 8 n’ayogera engeri gye yayingira amagye n’atuuka n’okufuuka omuvuzi w’ennyonyi.\nYagamba bwati: “Nze RO 08135, Maj. Naomi Karungi 30, nvunaanyizibwa ku kuvuga ennyonyi z’amagye ezitambuza abajaasi abagenda ku misoni ez’enjawulo wano mu ggwanga n’ebweru ng’ansinziira ku kitebe ekikulu ekya Ntebe Airforce Base.\nNeegatta ku magye mu 2004 oluvannyuma lw’okumaliriza diguli yange mu Social Work in economics okuva ku yunivasite e Makerere.\nNali nnoonya mulimu ebiseera ebyo era omukisa ne gujja bwe baalanga emirimu gy’okuvuga ennyonyi z’amagye ate ng’obuyigirize beetaaga diguli yonna, okusoomooza kwali kungi kuba nasooka kutendekebwa magye nga sinnaba kuyiga bya nnyonyi.\nBuli kintu neesanga nga kipya ate nga ndi muwala mutono ddala era nga bw’ondaba naye nasobola okusoma kkoosi ya Cadate, ne nsoma eya Commander akutuusa bwe nakuguka mu byennyonyi nga newankubadde byali byetaaga obwongo bungi nnyo naye nakituukiriza kuba nali nkyagala.\nEkirala kye sigenda kwerabira lwe lunaku bwe twali mu bbanga e Karamoja, bbaatule y’ennyonyi n’eggwaako omuliro olwo ennyonyi n’etabuka kyokka ng’empewo nnyingi mu bbanga naye nNeebaza Katonda nti, nakozesa obukugu bwonna ne ngissa wansi mpola nga tekoze kabenje.\nOBUBENJE BY’ENNYONNYI Z’AMAGYE OBUZE BUGGWAWO\n1 August 2012 namunkanga za UPDF sSatu ezaali zigenda e Somalia zaalemererwa ne zigwa mu nsozi e Kenya. 2 March 2010, namunkanga ya poliisi eyalimu eyali Katikkiro wa Uganda Polof. Apolo Nsimbambi (mugenzi) yatomera ettabi ly’omuti e Bugiri n’egwa.\nNsibambi baamuggyayo bukubirire okumutwala mu ddwaaliro e Mulago e Kampala. 3 Endala yali eva mu Uganda n’etta Garang\nKayihura bamukunya ku misango 6


Bukedde Online - By'olina okukola okutangira kookolo w'olususu\nBUKEDDE W'OLWOKUTAANO YAFULUMYE DDA NG'ALIMU BINO\nStella Nyanzi yeegasse ku b'e Makerere mu ...\nPATRICK Kaboyo 40, mutuuze w’e Masujju - Mponge mu Disitulikiti y’e Mukono anoonya obukadde 5 n’ekitundu okufuna obujjanjabi obwetaagisa okujjanjaba akawuka ka kookolo akamulidde olususu lw’omubiri gwonna.\nAnnyonnyola olumbe bwe lwatandika: Bwe nnali mpeza emyaka 30, banzuulamu akawuka akaleeta siriimu, saatandikirawo ddagala naye oluvannyuma nagenda ne nfuna eddagala eriweweeza ku kawuka. Wabula ku ntandikwa y’omwaka oguwedde nafuna ekisente ku mukono ogwa ddyo.\nSaasooka kukitwala mu ddwaaliro nga ndowooza nti kinaagenda, naye nagenda okulaba nga kyeyongera kugejja ate nga kinsiiwa nnyo. Nagenda mu ddwaaliro lya Mponge Health Center III ne bansindika e Mulago oluvannyuma lw’obutabeera na byuma bikebera lususu.\nEno gye baazuulira nti nnina akawuka ka kookolo w’olusu ng’ambunye omubiri gwonna. Wabula bwe bansaba ssente akakadde kamu n’emitwalo 30 okutandika obujjanjabi ne zimbula. Nagezaako okuzinoonya ne nnemererwa ate ng’eno bwe mmira eddagala ly’akawuka akaleeta siriimu.\nKati omubiri gwange gwonna gwafuuka nga ogwa namagoye, gunsiiwa, gulimu obunfumita ng’empiso naddala mu musana oba bwe ntuuyana, ate nnina ekizibu nti ebitundu byange ebyekyama bimaliddwaawo amabwa era okufuuyisa kwa nduulu. Oyo yenna asobola okumpa obuyambi asobola okubuyisa mu basawo ababudaabuda abalina akawuka ka siriimu ku ddwaaliro lya Mponge Health Center III,” Kaboyo bw’amaliriza.\nKOOKOLO w’olususu alanga omubiri ogunafuye Dr. Fred Okuku, omukugu mu kujjanjaba obulwadde bwa kookolo e Mulago agamba nti kino kye kimu ku bika bya kookolo ebikyasinze okuba eby’omutawaana mu balwadde abalina akawuka akaleeta siriimu era kano ke kabonero akalaga nti abaserikale abalwanyisa endwadde mu mubiri baanafuwa. Buli omuntu bw’abeera n’akawuka akaleeta siriimu, kimubeerera kyangu okufuna obulwadde buno y’ensonga lwaki ennaku zino buli omulwadde bwe bamuzuulamu akawuka ka siriimu alina okutandikirawo eddagala okusobola okwewala embeera.\nOMUWENDO GW ’ABA LWA DDE Uganda y’esinza abalwadde ba kookolo ow’ekika kino ng’abantu abalina akawuka ka siriimu abalina akawuka ka kookolo ono bali 60 ku 100. Akawuka kano kayitibwa Human Herpes Virus -8 (HHV-8) nga kasobola okwerippa ku buli kitundu kya mubiri okuli mu kamwa, ku byenda, ekibumba, ebitundu byekyama, amawuggwe, emimiro n’ebitundu ebirala wabula buli we kakwata koonoonawo ate kanguwa okusaasaana mu mubiri.\nENGERI GY ’ASAASAANAMU Dr. Okuku annyonnyola nti, ng’oggyeeko okukwata abo abalina akawuka ka siriimu kookolo ono asobola n’okukwata n’abatalina siriimu. Wabula kasobola okusaasaana okuva kw’akalina okudda ku mulala ssinga:\nOmuntu yeekwata awali amabwa ga kookolo w’ekika kino n’atanaaba mu ngalo ate n’akwata omulala mu ngalo.\nOmuzadde bw’abeera n’akawuka kano n’agaaya emmere oba ennyama n’agiwa omwana asobola okukwasa omwana obulwadde buno.\nSsinga abantu beenyegera ng’omu akalina asobola okukasiiga omulala olw’okuwaanyisiganya amalusu.\nOkunywera ku kintu kye kimu ng’ekikopo oba eccupa n’oyo alina akawuka akaleeta kookolo ono nakyo kivaako okukwasa omulala.\nOkukozesa akasenya ke kamu n’omuntu omulala ate n’okukozesa akasenya akakaddiye nga kakalabula ekibuno, ssinga ofuna amabwa mu kamwa ate n’onywera ku kikopo alina akawuka w’anyweredde ofuna akawuka kano.\nAbakozesa emimwa mu bitundu byekyama mu biseera by’okwegatta balina ebitundu 100 okufuna akawuka kano ssinga munno abeera nako.\nBY ’OKOLA OKWETANGIRA AKAWU KA KANO\nOkumanya nga bw’oyimiridde ku kawuka akaleeta siriimu kye kisookera ddala.\n2 Okwekebeza akawuka ka kookolo buli mwaka kiyamba nnyo okwetangira kuba ssinga kazuulibwa mangu, kasobola okuwona.\n3 Okufaayo okulya emmere erimu ebiriisa by’omubiri byonna kiyamba abaserikale b’omubiri okuddamu amaanyi agalwanyisa ebirwadde ebiba bigulumbye.\n4 Okwewala ebikolwa by’okwegatta n’abantu abangi oba b’otomanyi bwe bayimiridde ku by’akawuka ka siriimu.\n5 Abawala abato n’abakyala ssinga bafuna okukakibwa akaboozi balina okugenda mangu mu ddwaaliro babakebere akawuka kano nga bukyali.\n6 Okukyusibwa ebitundu by’omubiri ng’omusaayi, ensigoakataago, ekibumba n’ebirala birina okukolebwa eddwaaliro nga lirina ebyuma ebikebera kookolo okwewala okusiigibwa ssinga gwe babiggyeeko akalina.\n7 Okwettanira dduyiro owa buli lunaku omubiri ne gutuuyana okuzibulukula obutuli bw’omubiri kyongera abaserikale b’omubiri amaanyi ne tutafuna bulwadde kika kino.\n8 Abagatta empiso nga beekuba ebiragalalagala ebitamiiza balina okukomya omuze guno kuba gusaasaanya akawuka okuva kw’omu okudda mu mulala.\n9 Abakyala abazaala nga balina akawuka akaleeta siriimu balina okwewala okuyonsa abaana baabwe kuba kibeera kyangu okulwaza omwana.\n10 Buli alina akawuka akaleeta siriimu tandikirawo eddagala okwewala okufuna akawuka akaleeta kookolo ow’ekika kino.\nTuswadde okubba sooda ow'e 2,000/-\nBalabudde ku Lukiiko lwa Buganda\nAdwadwalikanye lwâ€™abayingiza Besigye mu bintu bya Buganda


Bukedde Online - Obwakabaka bubuuliriza ku batunda ettaka ly'ebika\nAbenjovu bawaddeyo obukadde 4 ku Masiro\nAmasiro gaakukuumibwa ne tekinologiya owa...\nENGERI ettaka lye bika ebyenjawulo gye liggwaawo nga litundibwa, ewalirizza Katikkiro wa Buganda, okubiyingiramu n’alagira Ssabawolereza we gavumenti ye Mengo, okuyamba ebika ebyenjawulo okulaba nga biteekawo obukiiko obunaakuumanga ettaka lino, kireme kubeera nga livunanyzibwako omuntu omu omukul\nENGERI ettaka lye bika ebyenjawulo gye liggwaawo nga litundibwa, ewalirizza Katikkiro wa Buganda, okubiyingiramu n’alagira Ssabawolereza we gavumenti ye Mengo, okuyamba ebika ebyenjawulo okulaba nga biteekawo obukiiko obunaakuumanga ettaka lino, kireme kubeera nga livunanyzibwako omuntu omu omukulu wa kasolya nga bwe kibadde.\nEbika ebyenjawulo ebyenjawulo biri mu katyabaga nga n’ebimu bisigazza buwugiro ku butaka ate nga waliwo ne kika ekyetundako ettaka lyonna ne liggwaawo nga mu kiseera kino tebalina wadde ekiggwa kye kika.\nKatikkiro Charles Mayiga waabiyingiriddemu nga waliwo enkaayana mu kika kye Nte, ng’abazzukulu abamu balumiriza omukulu we kika Katongole Sam Mugatta Miwanda okutunda ettaka lye kika eriri e Katwe mu kibuga. Ettaka lino kigambibwa nti okusooka zaali yiika musanvu, kyokka mu kiseera kino erisigaddewo liweza yiika emu ne kitundu.\nKyokka te waliwo ne bigambibwa nti ne lino lyantundiddwa, era nga mu kiseera kino abantu abalikolerako okuli abaweesa, bamakanika n’abakolerako emirimu emirala baaweereddwa dda ebbaluwa ezibawa emyezi esatu, nga ziva ew’omutaka Katongole nga zibagoba mu kifo kino.\nKyokka katikkiro ensonga yaziyingiddemu n’ayimiriza eky’okusengula abantu abakolera ku ttaka lino, era n’awa Ssabawolereza we Mengo, owek. David Mpanga okuyingira mu nsonga zino era ayambe ne bika ebirala okuteekawo obukiiko obuddukanya ettaka lino, mu kifo ky’okudduaknyzibwa omukulu wa kasolya yekka nga bwe kibadde.\nEttaka litundiddwa erye bika ebirala.\nEkika kya Kayozi mu kiseera kino tebakyalina butaka, oluvannyuma lwokutunda ettaka lyabwe lyonna, era tebalina wadde ekiggwa kye kika. Bano basibuka Nsana mu muluka gwe Kyanjo mu Mawokota, era ng’abazzukulu bwe babeera bakung’anye bafuna amaka g’omutuuze ku kyalo eyeddira Akayozi ne bakung’anira awo. Akulira ekika omutaka Emmanuel Damba Kafumu agamba nti waliwo abantu abaali balidde nsowole nga be baatunda ettaka lye kika okutuuka ku kino.\nAbe kika ky’olugave bali mu nkaayana ng’abamu balumiriza bannaabwe okutunda ettaka lye kika kwagala kulimalawo era nga mu kiseera kino basigadde mu buwugiro. Salongo Musoke Jooga nga y’akulira olubiri lwa jajja w’obolugave Mukiibi olusangibwa e Kapeeka mu Busiro, agamba nti ettaka lye kika lingi litundiddwa era nga ne kyalo kye Nkonya, eryali erye kika mu kiseera kino waliwo bimuli. Ku butaka bwe Katende nayo wasigadde buwugiro, gattako ne Kapeeka, era nga waliwo abanene mu kika be balumiriza okulitunda.\nOmwaka ogwaggwa omukulu we kika kye Nseenene, omutaka George Kalibbala Nsozi, abazzukulu baatuuza olukiiko ne basalawo okumujjako ekifundikwa kye kika nga bamulumiriza okutunda ettaka lye kika okulimalawo erisangibwa e Nsiisi mu Busujju. Kyokka eyali katikkiro wa Buganda Walusimbi, ye yayingira mu nsonga zino era naayimiriza okusalawo kwa bazzukulu abaali bakaaye okukira omususa.\nAbe Mmamba Kakoboza bali mu kkooti nga bawerenemba n’abantu abamu abagamba nti waliwo abaagula ettaka lye kika ku butaka e Bukerekere mu Busiro nga liwezaako obunene bwa mayiro bbiri. Omuwandiisi owe kyama ow’omutaka Nankere, Haji Kitaka Kavulu, yagambye nti ettaka lino balina essuubi nti bajja kulinunula, era ng’ensonga bazikwasizza maanyi. Aba Kakoboza era balina ne ttaka lye kika lye bakyakaayanira n’abantu abamu nga liri Mpeggwe ate eddala\nObwakabaka bubuuliriza ku batunda ettaka ly’ebika\nKkooti eyisizza ekiragiro ku Dr. Besigye


SSAABALANGIRA Godfrey Musanje Kikulwe ayingidde mu nsonga za Noah Kayondo Musanje muninkini wa Sharita Mazzimawanvu ne banne 12 abagambibwa okugobwa mu lulyo Olulangira.\nYeegaanyi eby’ebbaaluwa ebagoba mu kika kyokka akakasizza nti kituufu banoonyerezebwako okuzuula oba ddala Balangira nga bwe yeeyita.\nSsaabalangira okuvaayo bw’ati kiddiridde Omulangira Emiriyo Nakibinge, omu ku batabani ba Joseph Walugembe Musanje okwemulugunya nti ba Kayondo (Bukenya) ba Ngabi ssi bazzukulu ba taata waabwe nga bwe boogera; bazzukulu ba Matovu.\nOmu ku batabani ba Nakibinge, Henry Kiggala yannyonnyodde nti maama wa Bukenya yasooka kuzaala wa Musanje Walugembe (jjajja wa Kiggala) oluvannyuma n’afumbirwa omusajja Matovu (ow’Engabi) azaala Ssaalongo John Bukenya taata wa ‘Bakayondo’.\nKiggala agamba nti ‘Bakayondo’ beeyita abazzukulu ba Walugembe Musanje olw’okwagala okufuna ku byobugagga bye.\nKiggala okukakasa bino, yazze ku ofiisi za Bukedde ku Lwokutano n’alaga ebbaluwa gy’agamba nti yawandiikibwa Ssaabalangira Godfrey Musanje Kikulwe ng’egoba mu butongole ‘Kayondo ne banne’ okuva mu Balangira okuddayo mu b’Engabi.\nKiggala agamba nti, Kayondo ne banne abaakulira mu kika ky’Engabi, baayingira mu lulyo olulangira mu 2014 nga bagamba nti baali bakizudde nti Balangira abazaalibwa Omulangira Walugembe Mukaabya (oba Ssaalongo John Baker Bukenya okusinziira ku kunnyonnyola kwa Kiggala) kyokka ono agamba kino baakikola olw’ekigendererwa ky’okugabaana ku byobugagga by’omugenzi Omulangira Joseph Musanje Walugembe Jjajja we.\nKiggala ng’alaga ebbaluwa ya Ssaabalangira eyagoba Kayondo n’abamu ku banne mu kifaananyi.\nAyongerako nti oluganda ku Balangira , jjajja waabwe omukyala Apolonia Nakayima yasooka kuzaala wa Walugembe Musanje nga tannafumbirwa Matovu gye yazaala Nayiga.\nKiggala agamba nti, Matovu bwe yasibwa, muganda we Mulindwa ne yezza Nakayima n’amuzaalamu Ssaalongo John Baker Bukenya (Gwe bayita Mukaabya, Nakibinge taata wa Kiggala gwe yawandiikira okusooka ng’ayagala aggyeyo obukakafu nti ddala muganda we) taata wa Noah Bukenya eyeeyita Noah Kayondo nga nnyina ye Margaret Najjuma. Nti kyokka ate oluvannyuma Nakayima yaddayo ewa Matovu era ne bazaala abaana abalala.\nAbaagobeddwa be baana abaazalibwa John Bake Bukenya okuli; Nnaalongo Margaret Nayiga yeeyita Nnaalongo Maggale, James Matovu yeeyita James Ssimbwa, Fred Bukenya yeeyita Fred Nakibinge, Rayomond Luganda eyeeyita Raymond Mutebi, Charles Lwanga eyeeyita Charles Lwanga Musanje, Eliya Mulindwa Kigongo eyeeyita Eliya Kigongo Kalema, Francis Babirye Nabukeera yeeyita Francis Babirye Nakampi, Joseph Kato Muwonge yeeyita Joseph Kato Jjuuko, Stephen Kamya Bukenya yeeyita Stephen Kamya Mawanda, Jude Kaggwa Bukenya yeeyita Jude Kaggwa Kimera, Francis Kizza Bukenya yeeyita Francis Kizza Ndawula ssaako Specioza Nakachwa (omugenzi)\nEbbaluwa egoba Kayondo\nMu bbaluwa gye yalaze egamba ng’ennaku z’omwezi 05/01/2015 abantu abo waggulu baayingizibwa mu lulyo Olulangira mu bukyamu bwe baaleeta ebiwandiiko eby’obulimba ebikwata ku buzaale bwabwe ne balowoozesa ofiisi ya Ssaabalangira nti Balangira na Bambejja abatuufu.\nEyongerako nti, “oluvannyuma lw’okufuna obukakafu ne kizuulubwa nti muli ba Ngabi, okuva nga 19/02/2018 temukyabalibwa mu Balangira era n’amannya g’Ekirangira ge mubadde mweyita temuddamu kugakozesa.”\nKAYONDO ALUMIRIZZA KIGGALA OKUJINGIRIRA EBBALUWA\nBwe yatuukiriddwa ku nsonga eno ku ssimu, Kayondo mu kiseera kino ali mu Amerika teyayagadde kubaako kiwanvu ky’ayogera ku nsonga eno ng’agamba nti ziri mu ofiisi ya Ssaabalangira ye mutuufu okwogera.\n“Ensonga zaffe n’ewa Ssaabasajja zaatuuka era azimanyi. Yazikwasa ofiisi ya Ssaabalangira okuzikolako. Eyo ebbaluwa Kiggala gy’atambuza si ntuufu, Kiggala ne banne abalina bye beegwanyiza be bajijingirira era tuteekateeka kubakuba mu mbuga z’amateeka lwa kutwonoonera linnya.”\nYagasseeko nti Kiggala okumusalako ebigambo n’okumwonoonera erinnya, amulinako obuzibu ng’omuntu.


Omugagga Alseyed Ali Abdul Jabar 37, abeera e Najeera okumpi n'e Ntinda yakubiddwa mulamu we essasi ng'akozesa pisito ya Alseyed ku Lwomukaaga.\nBino okubaawo, muka Alseyed yazadde omwana akyabulako (premature) mu ddwaaliro lya Kampala Independent Hospital e Ntinda. Bba yabadde agenze okulaba mukyalawe ne bebi, kyokka n'awa mulamu we Zaina Karama (muganda wa mukazi we) pisito eyavuddemu essasi ne likuba Alseyed mu kifuba. Kigambibwa nti yagambye nti yamukubye mu butanwa.\nPoliisi ebuuliriza engeri Alseyed gye yayingizza emmundu mu ddwaaliro wadde nga waliwo amateeka agakugira okuyingiza emmundu oba ekissi kyonna mu ddwaaliro oba ekifo ky'olukale.\nPoliisi yabadde etandise okubuuliriza kyokka Jeje Odongo nga ye Minisita avunaanyizibwa ku nsonga z'omunda mu ggwanga (era atwala poliisi) n'atuuka ku ddwaaliro. Yabadde ne pisito ku kabina ng'eri bweru n'ayingira nayo butereevu mu ddwaaliro mu kisenge we baakubidde Alseyed essasi.\nOmugenzi eyaziikiddwa mu limbo e Kololo abadde mukwano gwa Minisita Odongo era nga May 15, 2018, Odongo yawandiika ebbaluwa eyanjula Alseyed eri be kikwatako okuwa obuyambi bwonna obwetaagisa eri Alseyed ng'omukozi mu ofiisi ye akola ku nsonga z'ebyokwerinda.\nAlseyed era abadde n'enkolagana n'abanene mu Gavumenti.\nKigambibwa nti, Naluwooza yawa Jabar ssente ze Dirham 8,000 mu za Uganda obukadde 8- ng'amusuubizza okumufunira omulimu mu kkampuni y'amasimu e Dubai eya Etisalat Telecommunication.\nBwe yasaba Alseyed amuddize ssente ze, yayanukula mu ngeri ebuzaabuza. Omuwala yalemerako olwo Alseyed n'amukuba.\nNaluwoza teyali yekka, waliwo abawala abalala Bannayuganda, ab'e Nigeria, Cameroon abamubanja.\nAba Poliisi baleeteddwa ku kkooti okukakasa akatambi k'omwana eyatulugunyizibwa


Bukedde Online - Trump akubye enfo z’aba Al Shabaab e Somalia\nSsentebe bamukutte n’obuwanga bw’abantu mu...\nAMERIKA esindise ennyonyi zimutasubwa ne zisesebbula enfo z’abatujju ba Al Shabaab mu Somalia okukkakkana nga 60 battiddwa. Ennyonyi zino ezikozesa tekinologiya owa waggulu ennyo nga zeevuga zokka (drones) zaasimbudde mu nfo yaazo mu Buwalabu ne zoolekera Somalia ne zisesebbula abatujju nga bakomando ba Amerika bazirondoolera ku kompyuta.\nZaakubye tageti ne zimala ne ziddayo. Luno lwe lulumba lw’okukozesa ennyonyi olukyasinze obunene Amerika lwe yali ekoze ku Al Shabaab mu myaka ebiri egiyise, okusinziira ku kiwandiiko ekyafulumiziddwa eggye lya Amerika. “Luno lwe lulumba lw’ennyonyi olusinga obunene lwe twakoze ku Al Shabaab okuva mu November 21, 2017 lwe twasindika ennyonyi ne zisesebbula abatujju bano tumale tubattemu 100 n’okwonoona enfo zaabwe,’’ ekiwandiiko ekyafulumiziddwa ekitongole ky’eggye lya Amerika ekivunaanyizibwa ku Afrika bwe kyategeezezza.\nOlulumba luno lwabaddewo ku Lwokutaano e Somalia nga lwasinzidde mu kitundu ekimanyiddwa nga Harardhere ku lubalama lw’eriyanja lya Buyindi (Indian Ocean) amagye ga Amerika we gatendekera eggye lya Gavumenti ya Somalia n’okukwatagana n’eggye ly’omukago gwa Afrika erya AMISOM erikuuma eggwanga eryo.\nEggye lya AMISOM lirimu n’abajaasi ba UPDF Gavumenti ya Uganda be yasindikayo okuyamba mu kukuuma emirembe e Somalia. Aba Al Shabaab beewaana nti be baatega bbomu e Lugogo ne Kabalagala mu Kampala mu 2010 ezatta Bannayuganda abasoba mu 80 abaali balaba omupiira gw’ekikopo ky’ensi yonna mu mpaka ezaali e South afrika .\nEnnumba z’okweyambisa ennyonyi n’ebikompola okukuba al Shabaab zeeyongedde mu Somalia mu bbanga lya myezi ng’ebiri egiyise era nga kino kiddiridde pulezidenti wa Amerika, Donald Trump okukkiriza bakomando b’amagye ga Amerika agali mu Somalia okuwuttula abajambula ba Al Shabaab n’amaanyi gonna agasoboka.\n“Ennumba z’ennyonyi zinafuya amaanyi ga Al Shabaab ne balemwa okutegeka obulumbaganyi bwonna mu kitundu kino. Ennumba zino zitaataaganya abakulembeze b’abatujju n’okubalemesa okwetaaya mu Somalia”, eggye lya Amerika bwe lyategeezezza.\nAbatujju bakozesa ekitundu ky’obukiikaddyo bwa Somalia okutegeka obulumbaganyi omuli okutta,okubba n’okukangakanga abantu baabulijjo okubaggyako ssente basobole okukola ebikolwa byabwe by’obutujju.\nBino we bijjidde ng’abatujju balumiramwoyo baakamala okwesiba bbomu ne batta abantu 16 mu wooteeri e Baidoa mu Somalia. Era olulumba luno lwazze omwaka guweze bukya bbomu z’abatujju ezaali mu mmotoka zitta abantu 500 mu kibuga Mogadishu.\nBano be bantu abaakasinga okuba abangi abattibwa Al Shabaab omulundi ogumu. Omwezi oguwedde eggye lya Amerika lyagamba nti lyo ne banywanyi baalyo abalwanyisa obutujju baali balumbiddwa abajambula ba Al Shabaab e Somalia ekyabawaliriza okuzzaayo omuliro bamale batteabantu 18 mu bukiikaddyo bwa Somalia. Mu June komando wa Amerika yattibwa mu bulumbaganyi mu bukiikaddyo bwa Somalia era abajaasi b’eggwanga eryo bana baalumizibwa owa Somalia n’attibwa .\nAbajaasi ba Amerika nga 500 bakolagana n’eggye lya AMISOM eririmu ne UPDF, okulwanyisa obutujju buno. Abatujju baagobwa mu kibuga ekikulu eky’e Somalia mu 2011 ne babuna emiwabo ng’eno gye basinziira okukola obulumbaganyi ku bantu baabulijjo n’abalala be balowooza nti balabe baabwe.


OKUTOLOKA KWA MUTEESA\nOkutoloka Kwa Ssekabaka Muteesa II\nOkuva Mu Lubiri e Mmengo\nEbimu ku byawandikiibwa Timothy Ntanda owa Njuba Times mu katabo akaafulumizibwa mu mwezi gwa Muzigo 25-27, 1999, nga atutusaako mu bujjuvu ebyo ebyannyumizibwa Omugave Major Joshua Katende emyaka musanvu emabega nga atottola ebyo ebyaliwo mu nnaku 30 nga Ssekabaka Muteesa II yakamala okuva mu Twekobe n'okutoloka mu Lubiri nga awenjebwa amagye ga Obote.\nMajor Joshua Katende yagamba bwati. "Mu kiro ekyakeesa olwa Muzigo 24, nnali ku mulimu n'abaserikale abaali 90, nga mu bo mwalimu abaali bateereddwa ku miryango ogwa Wankaaki, Kalaala, Ssaabagabo ne Nnalongo. Waaliwo ebibinja by'abaserikale ebyali mu kulawuna ate ebirala nga birindiridde okuliivula bannaabwe".\n"Mu kiseera kino, ffena twali tuduumirwa omugenzi Benedicto Kibirige, nga nze muddirira ate ne kuddako Abraham Senkoma. Ssabasajja ye yali mu Twekobe era ffena twawuliziganyanga ku ssimu ez'omunda mu Lubiri".\n"Ku ssaawa 8.00 ezekiro, nnali mu kulawuna ku ludda lw'omulyango Nnalongo ne tusobola okulaba loole z'amagye nga zitandise okwetoloola olubiri. Ku ssaawa 10.00 ez'ekiro ne batandika okuva ku loole mu ngeri ey'okwetegekera okulumba".\n"Wano we twafunira essimu ey'omunda okuva ku muserikale Sengendo ayali akuuma Wankaaki, natutegeeza nga abajaasi bwe baali bamaze okumenya oluggi lwa Kalaala".\nKu ssaawa 11.30 amasasi gaatandika okuvuga nga gava ku ludda lw'amasomero ga Lubiri Secondary School, ne ku ofiisi y'omukuumi w'olubiri eyali okumpi ne Wankaaki era ne zigendera ddala mu maaso n'okuvuga nga abaserikale bakuba buli muntu gwe balaba olwo ennyumba ez'essubi ne zikwata omuliro".\n"Omuzinga ogw'amaanyi gwakubwa ku TWEKOBE, era wano we nnatuukira ku Ssekabaka nga amaze okwambala".\n"Mu kiseera kino twali mu kaseera kazibu, olw'amasasi agaali gavuga ennyo nga n'ennyumba ziteta. Nnalina okulaba nga nkuuma Kabaka mu ngeri ey'enjawulo era ne mmutwala mu kati akayitibwa 'Kafugankande' akaali akaziyivu obulungi nga kali ku ludda lw'Obugwanjuba bw'Olubiri".\n"Mu kati kano, twamalamu ekiseera kiwanvu nga tulaba ebyali bigenda mu maaso. Ebbanga eryo lyonna nnali noonya amagezi agaali gayinza okuggya Kabaka mu Lubiri".\n"Wano nnafuna obuzibu bunene nnyo, kuba abantu abasinga baali bajudde okutya, kyokka nga Kabaka mugumu nnyo era nga munakuwavu era buli kaseera yanngambanga tweyongere okulwana, kyokka nze ne mmutegeeza nti kye tukozeeko kimala, era nga kino nnakimuddamu emirundi egiwera kyokka nga alabika tayagala kukkiriza".\n"Oluvannyuma yansaba emmundu ye 416 gye nnali nkutte nga ekiseera kyonna yali tannaba kugyeyambisa, era nnali n'akagimukwasa bwe'enti, ekire kye nkuba kyetutaamanya gye kyava ne kiyiika omulundi gumu olwo emmundu ne zisirikirira".\n"Essaawa zaali ziweze nga 10.00 enkuba n'esamukka, era wano Katonda we yampeera amagezi agaamangu ne nsaba abasajja abawera, tufulumye Kabaka ebweru w'Olubiri nga tweyambisa amadaala aga "sewajjuba".\n"Kabaka yalwawo okukiriza, kyokka ne mwetayirira nnyo, nti nnina okumufulumya era wano we yalabira abaserikale abaali beetawula ebweru, n'akuba esasi limu abaserikale ne babulawo, olwo nalyoka abuuka n'agwa ebweru olwo naffe ne tugoberera".\n"Twatambula nga tuyita ku nnyumba z'omugenzi Kisosonkole, ne tugguka mu Ndeeba gye twagwira ku mmotoka eyali egenda e Masaka ne tugiyimiriza etutwale e Lubaga. Ssekabaka, Maalo nange twayingira mu mmotoka eno n'etutuusa e Lubaga ku kigo ku ssaawa 12.00 ez'olweggulo".\n"Nga tutuuse e Lubaga, twayayanirizibwa Omugenzi Kalidinaali Nsubuga eyayagala okuwa Ssabasajja caayi kyokka n'amutegeeza nti yali takyayinza kunywa caayi era n'amusiibula".\n"Mu kumusiibula, Kalidinaali yasabira Kabaka omukisa n'amukwasa Sapuli eriko ekifaananyi kya Bikira Maria, gye nkyakuuma n'okutuusa kati, olwo ne tuyitira emmanju ne tugwa mu lugudo olugenda e Lungujja ne tutuuka e Bulange ew'omugenzi Nsibambi".\nAkaseera ke twamala wano, twali tuliimisa oluguudo olugenda e Ssentema era obudde bwe bwakunira twavaawo ne tusala ekkubo ne tutuuka ew'omugenzi Rev. Kigozi gye twasula kyokka nga twasula amatu gatuli bweru. Mu matulutulu, nga 25 Muzigo (May), twafuluma nga tetusiibudde ne tutambula nga twolekedde e Sentema kwe kusanga Mw. Dan Kamaanyi ne twevumba mmotoka ye ne twolekera Ssentema nga tugezaako okunoonya ekkubo.\nNga tetunnatuuka Ssentema, olwo ne tuva mu mmotoka ne tuyita mu makubo agamawunjuwunju ne tugguka ku mugga Namududuma ogwali gubotoddwa, kyokka nga twali tukyalowooza eky'okukola ne wajjawo omusajja eyali atwala oluggi e Ssentema naluwaayo ne tulusaawo emmotoka n'esomoka. Wano mmotoka yatutwalako katono ate ne tugivaamu nga twewala okugwa ku balabe n'egenda etulinda e Buloba, ne tukwata obukubo obwamawunjuwunju obwatuggusa ku mugga Mayanja ate oluvannyuma ne tulinnya mmotoka ne tuyita e Nswanjere ne tutuuka mu maka g'omugenzi Kisaliita mutabani w'omugenzi Stanisilas Mugwanya agali e Bulamazzi olwo ne twolekera Masaka.\nBwe twatuuka ku babumbi Lungala ne tuyita mu kagga ne tuggukira e Mbale awali omuti gwa Kibuka Omumbaale era bwe twatuuka e Mayembegambogo, Kabaka kwe kuntuma ku Ggombolala okulaba oba waliyo eyali ayinza okutuyamba kyokka nga lyonna lyali lisigadde ttayo.\nNga tukutte olwe Kabasanda, twayitira e Lukalu Kimbugu ne tutuuka ku mbuga ya Katambala gye twasanga omusigire we Haji Suleyimani Lubega eyatutuusa ewa Kitawe Ibrahim Lubega era nga wano we twagendera mu bibbo era we twasula.\nEnkeera nga Muzigo (May) 26, awo twavaawo ne tutwalibwa ewa muto wa Lubega eyali ayitibwa Kamoga ekibanja kye nga kisimbidde ddala ku kisaalu, era nga eno Kitunzi Nafutali Musoke, Luwekula, Israel Kasagira gye baasanga Ssekabaka ku ssaawa 11.00 ez'olweggulo n'abategeeza nga bwe yali ayagala okusomoka Katonga.\nOluvannyuma, twasomoka ne tuyitira e Sembabule mu maka ga Sebasitiyane Kitayimbwa eyali Owesaza eyatulabula nti mu kabuga k'e Ntuusi ku lugenda e Lwemiyaga waaliwo abaserikale n'atulagirira tugende ew'omukazi Nnalongo e Lugusulu mu lukoola eyo twatuukayo ku ssaawa 2.00 ez'ekiro. Wano twasuzibwa mu kayumba k'abaana ba Nnalongo akaali katannaba kuggwa nga emiryango gyako gisibiddwamu essanja era nga muno ffena ne Nafutali, Kasagira ne Kitayimbwa mwe twasula.\nEnkera ku lwa 27 Muzigo (May) Dan Kamaanyi twamuta agende n'emmotoka ye naffe tusigale ku lwaffe. Ekitundu kino Kabaka yali akimanyi bulungi era yaleeta ekirowoozo tugende mu lukoola awaali wali amayinja amawaanvu kwe twali tuyinza okulinnya ne tulengera ebitundu ebisinga ebya Ankole ne Buganda , era ku luno twasula mu kasaka era twasiibirira mpirivuma na bukansokanso olw'obutabaawo kya kulya.\nMu kiro ekyakeesa olwa 29 Muzigo (May), twasimbula ku ssaawa 10.30 ez'ekiro ne twolekrea olukoola era nga ku mulundi guno twanoonyayo akasaka akalala ne tukalongoosa era nga kano Ssekabaka ke yatuuma "Bulange" oluvannyuma ne tuddayo mu maka ga Nnalongo gye twabeerera ddala okutuusa ku lwa 22 Ssebaaseka (June).\nTwali tuli awo Kitayimbwa, Kasagira ne Matovu ne batuuka wakati w'essaawa 3 ne 4 ez'ekiro ne balabula Kabaka nti aba Gavumenti baali bamaze okumanya nti ali mu kifo ekyo, era wano twasitulirawo ne tukwata olw'e Lwemiyaga okutuusa lwe twatuuka ku mugga ogwawula Buganda ne Ankole ne tugusomoka olwo ne tusiibula Buganda.\nEntegeka ya mmotoka ey'okututuusa e Kabale Kigezi ekoleddwa era yatuggyawo n'etutwala ne tuyita e Mbarara ne tugendera ddala e Kabale, kyokka bwe twali twakava mu mmotoka ne twekanga Land Rover eyalimu abaserikale, ne twekuba ensiko Ssekabaka gye yeekubira akakongovvule.\nOkuva awo twatwalibwa ew'omusuubuzi w'amaliba eyali yeesudde mayiro 5 oba 6 okuva e Kabale gye twasuzibwa mu sitoowa y'amaliba eyali ewunya ennyo ekivundu. Ssekabaka twamwalirira essubi n'assaawo ekikooti ekikadde ekyamuweebwa Kisaliita e Bbulamaazi ne yeebaka.\nAwo we twava ku lwa 23 Ssebaaseka (June) ne twolekera ery'e Kisolo ku nsalo, twali tumaze okujjuza empapula za kasitomu nga tutaddeko amannya amapatiike nga Ssekabaka yetuumye Kikabugo, Maalo nga ye Gatalimawule nange nga nze Guweddeko.\nEnsonga gye twawa eyali etutwala e Bujumbura, yali nti twali tugenda kunoonya banaffe abasuubuzi abaali bagenze ennaku ssatu eziyise kyokka nga kati ennaku ziri mu 5 nga tetubalaba. Ku nsalo nayogera Oluswayiri olumenyefumenyefu era oluvannyuma baatukiriza okuyitawo.\nWe twatuukira mu kibuga Bukavu nga kiri matongo olw'entalo ezaali zikibaddemu era wano twanyawo mafuta gokka ne tweyongerayo ku nsalo we twatuuka ku ssaawa 12.00 ezakawungeezi. Kyokka abaserikale bo ku ku nsalo batugaana okweyongerayo okutuusa nga obudde bukedde nga batutiisa okugwa mu batemu olw'obutabanguko.\nKu lwa Ssebaaseka (June) 24, ku maliri nga tugendera wamu n'abaserikale ba Burundi abakuuma ensalo twawulira eddembe bwe batuggulirawo ne tuyingira mu Burundi ne tugenda butereevu mu wooteri eyali okumpi n'olubiri lwa Umwami gwe baatutegeeza amangu nti yali agenze mu Geneva kyokka nga oluvannyuma gavumenti yatutumira Minisita w'ebyensimbi eyatuyamba ennyo.\nOluvannyuma lw'omubaka wa Bungereza okujja mu wooteri omwali Ssekabaka, n'abamawulire omwali gwe nzijukira nga ye Alen Chester eyali akiikirira olupapula lwa East Afican Standard naye yajja olwo amwulire ne gatandika okusaasaanira ensi nti Kabaka yali mulamu.\nNga empapula ezaali zitutuusa mu Bungereza ziwedde, ku lwa Ssebaaseka (June) 28 ffensatule, Ssekabaka Muteesa, Maalo, nange twalinnya ennyonyi y'omusajja Omumerika eyali mukwano gwa Muteesa nga eno ye yatutuusa mu Bufaransa gye twasanga Omulangira Henry Kimera nga apangisizza ennyonyi, kyokka Ssabasajja yasalawo okulinnya ennyonyi eyali ewerezeddwa Gavumenti ya Bungereza era kw'olwo ne tutuuka mu Bungereza okutandika obulamu obuggya.\nEnkeera ku lwa Ssebaaseka (June) 29, Ssekabaka yagenda ku ssomero Ssabasajja Kabaka Ronald Muwenda Mutebi II gye yali asomera gye yamusanga nga ali mu mizannyo n'amutegeeza byonna ebyali bimutuuseeko."\nOmugave Major Joshua Katende atunyumirizza akowonvu n'akagga, emirimu gye tegyakoma ku Ssekabaka Muteesa. Mu mirimu egikolebwa ab'ekika ky'Olugave ewa Kabaka, kaakati ye mutuuza wa Ssaabasajja Kabaka Muwenda Mutebi II.\nReturn To: | Top Of This Page | The 1966 Crisis | Reconstruction of Twekobe |\n| Window on Mmengo | Buganda Home Page |


Ebikolwa by’omubiri bya lwatu, bye bino: obwenzi, obukaba, obugwenyufu, Okusinza bakatonda abalala, obufumu, obulabe, okuyomba, obuggya, obusungu, okwekuluntaza, okweyawula, okwesalamu, ettima, obutamiivu, ebinyumu, n’ebirala ebiri ng’ebyo. Ka mbategeeze nate nga bwe nasooka okubabuulira nti buli akola ebyo talina mugabo mu bwakabaka bwa Katonda.\nNaye ebibala eby’Omwoyo bye bino: okwagala, essanyu, emirembe, obugumiikiriza, ekisa, obulungi, obwesigwa, obuwombeefu, okwefuga; awali ebyo tewali tteeka libiwakanya. N’abo aba Kristo Yesu baakomerera omubiri n’okwegomba kwagwo, n’omululu gwagwo. Kale bwe tuba abalamu ku bw’Omwoyo, tugobererenga okuluŋŋamizibwa kw’Omwoyo. Tulemenga okwemanya, n’okunyizaganya, n’okukwatiragananga obuggya.